Bojan Petković, PlanRadar: Softver za građevinsku dokumentaciju te upravljanje zadacima i nedostacima – PlanRadar\nZa građevinske projekte i projekte vezane uz nekretnine neophodan je učinkovit sistem osiguranja kvaliteta. PlanRadar osigurava da svi učesnici u projektu odmah dobiju sve bitne informacije i uvek budu upoznati s istim, aktualnim stanjem. Na taj način PlanRadar vam omogućava da uštedite vreme, resurse, živce i do 70% troškova. Osiguravanje kvaliteta često nije bilo jednostavno. Između internih i eksternih projektnih timova i stručnjaka često je vladao nered i nedostajale su bitne informacije. Neučinkovit sistem prikupljanja podataka raznim uređajima poput digitalnih kamera, diktafona i analognih bežaka na nacrtima je pri upravljanju nedostacima često bio primarni uzrok nepreglednog talasa informacija. Osim toga, te su se informacije neretko prenosile i dokumentovale putem različitih kanala. Posledica svega toga često je bilo postojanje različitih verzija dokumenata, a u najgorem slučaju i gubitak informacija. Sa tehnologijom koju je PlanRadar razvio, takvi problemi konačno su prošlost.\nBINA 2019 SEMINAR ARHITEKTI / PROJEKTANTI / PRAKTIČARI / Predavanja\nIvana Petronijević, ALUMIL: Gradimo savršenstvo svaki dan\nSa više od 30 godina iskustva i 1.700 zaposlenih, ALUMIL je jedna od najrazvijenijih kompanija na globalnom nivou u oblasti dizajna i proizvodnje aluminijumskih arhitektonskih sistema. U ALUMIL-u gradimo savršenstvo svaki dan. U našim modernim proizvodnim postrojenjima uz strogu kontrolu kvaliteta celog proizvodnog procesa, omogućavamo kreiranje vrhunskih proizvoda visoke upotrebne vrednosti. Kontinuirani cilj našeg istraživanja i razvoja je da ponudimo unikatna rešenja, sa inovativnim karakteristikama, koja u potpunosti pokrivaju potrebe naših klijenata.\nLidija Popović, MAPEI: Otkrivamo Mapei svet\nMapeijev proizvodni program u Srbiji je prvi put predstavljen 2004. godine. Vremenom, obavezali smo se na visok kvalitet u okviru građevinske industrije. U ulozi proizvođača građevinskih materijala, razvili smo viziju uključivanja u kreativni proces projektovanja, trudeći se da izgradimo produktivan odnos sa njegovim akterima. Jedan od ciljeva koje smo postavili je i pružanje konstantnih, kvalitetnih, savetodavnih usluga projektantima. Kao glavni poznavaoci proizvoda, nudimo i neophodnu podršku izvođačima, između ostalog obuku koja omogućava lako razumevanje procesa ugradnje Mapei materijala. Naša saradnja sa klijentima iz građevinske industrije nije ograničena samo na predstavljanje materijala već i nadogradnju pojma građevinskog profesionalca, jer obukama dajemo detaljniju perspektivu disciplina i oblasti sa kojima građevinarstvo dolazi u međuzavisnost, kao što je ekologija. Imajući u vidu da je Mapei trajno opredeljen za razvoj zelenih, održivih proizvoda, između ostalog i proizvoda sa niskom emisijom organskih jedinjenja, naša misija je i proširivanje njihovih znanja na ovu značajnu oblast.\nNikola Milanović, Hristina Stojanović, Ivana Lovrinčević, URED: “Minimalizam u gestu : Preispitivanja”\nProjektantska praksa Ured studija sagledava se kroz temu „[…]minimalizam u gestu (i materijalu)[…]“ na referentnim projektima različitih tipologija. Predavanje prikazuje nekoliko projekata studija odabranih sa idejom da daju kratak osvrt na petogodišnji projektantski opus i iskustvo. Razmatra se konstanta u radu studija preispitivanjem odabranih projekata kroz prizmu citiranog komentara žirija 38. Salona arhitekture, što je ujedno bila i prva verifikacija rada studija od strane stručne javnosti. Postavlja se pitanje da li projektantski opus karakteriše opisani arhitektonski izraz i na koji način se on projektuje i manifestuje. Dalje, diskutuje se uslovljenost minimalizma u izrazu kroz temu kompromisa između koncepta i zahteva investitora (klijenta) gde se, pre svega, česta preispitivanja označavaju kao pozitivan i aktivan odnos između arhitekte i klijenta. U tom kontekstu uočava se i preispitivanje kao važan deo procesa u radu Studija, ne samo u svetlu komunikacije sa klijentima već i specifične projektantske metodologije. Ona se razvija kroz akademsko iskustvo u nastavi i u naučnoistraživačkom radu. Isto tako, dometi i napredak projektantske prakse preispituju se i verifikuju učešćem na izložbama i konkursima iz referentnih oblasti.\nBratislav Tošković, Parviainen Architects, Finska: Nehotična estetika elektriciteta, Slučaj Fingrid\nOvo je priča o električnoj energiji i njenoj vizuelnoj manifestaciji: svetlosti; o jednoj nenaseljenoj zgradi koja obezbeđuje struju za 800.000 stanovnika; o ikoničkom arhitektonskom objektu na veoma vidljivoj lokaciji. Električne stanice su uglavnom mali objekti koji pripadaju velikoj nacionalnoj mreži i, u većini slučajeva, veoma su slični jedni drugima. Obično nisu predmet bilo kakvih viših arhitektonskih zahteva, osim ako nisu na veoma vidljivim lokacijama. Električna stanica Fingrid nalazi se u kontekstu u kojem se ukrštaju dva vitalna elementa infrastrukture: energija i saobraćaj. Arhitektonski koncept crpi inspiraciju iz energije koja protiče kroz stanicu i protoka saobraćaja pored lokacije. Predgrađa gradova u ekspanziji obiluju ovakvim slučajevima koji čekaju da budu pravilno integrisani u novonastali ambijent. Sa pravim pristupom, siva i bezlicna trafostanica može postati sjajni urbani „fenjer“, a običan stub dalekovoda urbano obeležje u obliku klasičnog luka. Električna stanica Fingrid je pobednik Svetskog festivala arhitekture 2018. u Amsterdamu u kategoriji „Proizvodnja, energija i reciklaža”.\nAnđela Karabašević, Vladislav Sudžum, AKVS: Prostor kao otvoreni sistem\nU okviru BINA Seminara Arhitekte, projektanti, praktičari, studio AKVS će svoje projekte prikazati iz perspektive korisnika prostora fotografijama ili kompjuterskim simulacijama prostora. Na izložbi i pratećim predavanjima, odabrani projekti će biti sagledani kroz prizmu sedam tema koje usko određuju pristup arhitektonskom projektovanju u studiju – svetlost, vazduh, materijal, veza spolja–unutra, životni scenario, individualna interpretacija i neprekinuta putanja kretanja. Ove teme potiču iz stava AKVS studija da se atmosferski elementi prostora (svetlost, vazduh, miris, toplota, materijal itd.), zajedno sa spektrom mogućih načina korišćenja prostora, mogu projektovati u vidu otvorenih sistema kao poligona za jednostavne, ali nepredvidive scenarije svakodnevnog života.\nAleksandar Đikanović, XELLA : Ekološka gradnja\nProizvođač građevinskog materijala „Xella Srbija“, deo je internacionalne kompanije „Xella Group“, sa sedištem u Nemačkoj. Svojim konceptom energetski efikasne gradnje i brendovima Ytong, Silka i Multipor, kompanija značajno doprinosi boljem kvalitetu stanovanja, optimalnoj zvučnoj izolaciji, opštoj zaštiti prirodne sredine i uštedi energije.\nNakon izvanredne arhitektonske sezone, u kojoj je Florim preuzeo vođstvo u izuzetnom eksperimentu sa materijalima i stilovima, kompanija je ponovo pokrenula CEDIT brend. Stvorena sa željom da istraži nove metode izražavanja koje bi mogle karakterisati kulturu života, ova kompanija je ostavila trag u scenariju 20. veka u jedinstvenoj avanturi, povezujući se s prestižnim imenima Marko Canuzo, Etore Sotsas, Enco Mari, Alesandro Mendini, Serđo Asti, Emilio Skanavino, Mimo Rotela, Đino Marota, Akile i Pjer Đakomo Kastiljoni i Grupo Dan, između ostalih. CEDIT današnjice i narednih godina vraća i ponovo pokreće svoju sposobnost za saradnju sa nekim od značajnih imena na savremenoj kreativnoj sceni. Rezultat te saradnje je niz keramičkih kolekcija koje su osmislili italijanski umetnici koji se bave dizajnom, a koje se razlikuju jedna od druge i u dizajnu, i konceptualno, i svaka je definisana originalnim stilskim znakom.


Počinje Generalna konferencija Uneska\nU Parizu danas počinje dvonedeljno zasedanje Generalne konferencije Uneska. Na njoj će, između ostalog, biti razmatrana preporuka Izvršnog saveta za prijem Kosova u tu organizaciju.\nUnesko (Foto Slobodna Evropa)\nMinistar spoljnih poslova Srbije Ivica Dačić će sutra, 4. novembra, učestvovati u debati o generalnoj politici Uneska, a prema njegovim rečima, glasanje o predlogu za članstvo Kosova moglo bi biti na dnevnom redu oko 9. novembra.\nDačić je izrazio optimizam da će rezultat glasanja biti povoljan za Srbiju i dodao da će se Srbija boriti do poslednjeg momenta da Kosovo ne bude primljeno u Unesko.\n"Mi činimo velike napore da razgovaramo sa što većim brojem zemalja. Cilj nam je da svakome što više predstavimo naše argumente zašto smo protiv članstva Kosova u Unesko", rekao je Dačić i poručio da će se Srbija boriti do kraja.\nPredsednik Srbije Tomislav Nikolić ocenio je da bi eventualni prijem Kosova u Unesko podelio tu organizaciju i zauvek mogao da omete uspostavljanje dobrih odnosa Beograda i Prištine.\nIzvršni savet Uneska podržao je 21. oktobra zahtev Albanije i Generalnoj konferenciji preporučio prijem Kosova. Način odlučivanja u Generalnoj konferenciji je drugačiji nego na Izvršnom savetu koji ima 58 članica i odluke donosi prostom većinom.\nOd 58 članica, 32 su priznale priznale jednostrano proglašenu kosovsku nezavisnost, ali je samo 27 glasalo za prijem Kosova u Unesko, dok je 14 bilo protiv, koliko je bilo i uzdržanih čiji se glasovi ne računaju. ;\nZa razliku od toga Generalna konferencija ima 195 država od kojih je 111 priznalo Kosovo, 84 nije, a o predlogu se odlučuje dvotrećinskom većinom.


Anastasiades proučava studiju radi mogućeg obaveštavanja Saveta bezbednosti UN o Famagusti\nStudija Ministarstva spoljnih poslova o daljim potezima Republike Kipar u vezi sa turskim provokacijama u Famagusti predata je danas predsedniku Kipra, izjavio je portparol vlade Prodromos Prodromou.\nU obraćanju novinarima u Predsedničkoj palati nakon sastanka sa predsednikom Republike Nicosom Anastasiadesom, kao i sa gradonačelnikom i članovima Gradskog veća Famagusta, Prodromou je rekao da je to „bio vrlo koristan sastanak na kome su predsednik i ministar spoljnih poslova upoznali gradonačelnika i Gradsko veće Famaguste sa svim pitanjima i trenutnom situacijom, uključujući proteste, mere i bidiće poteze kiparske vlade. Odlučeno je da se ostvari puna koordinacija vlade sa opštinom Famagusta kako bi se povećala efikasnost protesta“.\nUpitan da li je Ministarstvo spoljnih poslova dalo predsedniku Republike studiju delovanja kiparske vlade po pitanju Famagusta, Prodromou je rekao „da, studija je dostavljena. O ovom pitanju je razgovarano i sa Gradskim većem i biće izdato saopštenje”.\nPozvan da kaže da li vlada prati pitanje ilegalnog hapšenja dve kiparske Grkinje na okupiranim teritorijama, portparol je rekao: “Da, stvar se definitivno nadgleda i preduzimaju se radnje kako bi se ove žene oslobodile“.\nOdgovarajući na pitanje da li su vraćene turska zastava i fotografija Raufa Denktaša, koje je uzeo 16-godišnji kiparski Grk sa okupiranih teritorija, Prodromou je rekao da je „poznato da su neki aranžmani napravljeni putem privatne inicijative. Zaista se nadamo da će se ovo pitanje završiti jer ne bi trebalo postati predmetom političke eksploatacije “./ ibna


Ne razmišlja se o ponovnom vanrednom stanju\nNismo razmišljali o ponovnom vanrednom stanju\n"Ovo je nešto što ćemo očekivati da vidimo i toku narednih nekoliko dana. Kad god prođe vikend, zbog tehničkih stvari vezano sa slanje uzoraka, za organizaciju samog rada u laboratorijama koje rade potvrdu, ponedeljkom uvek imamo nešto veći broj obolelih", rekao je Stevanović.\n"U suštini, ti podaci su tačni. Mi smo i u obavezi ne samo da informišemo našu javnost, ali smo u obavezi da informišemo i Svetsku zdravstvenu organizaciju, da delimo podatke, kao što i mi dobijamo od svih ostalih zemalja iz okruženja, a i sveta o kretanju bolesti, jer ovo je globalni problem", napominje Stevanović.\nUpitan o broju pregledanih i primljenih pacijenata na Infektivnu kliniku, Stevanović je rekao da je danas nešto malo manji broj pacijenata, ali ne zato što se broj smanjio, nego zato što su već od vikenda deo posla preuzele i kovid ambulante, odnosno nastavile da rade intenzivno.\n"Kada se pogleda ukupan broj pregleda sumnjivih na Kovid -19 u Beogradu, praktično je cifra ista zadnjih nekoliko dana i ona je prilično visoka, odnosno značajno je viša u odnosu na prethodnih nedelju ili dve. Kada se sabere rad svih ambulanti, to je između 300 i 350 pacijenata", rekao je Stevanović..\nStruktura pacijenata se, kaže, promenila ka mlađoj populaciji između 20 i 30 godina koja i dalje ima blage kliničke simptome, ali ima i pacijenata uzrasta od 50 do 55 godina koji imaju ozbiljne kliničke simptome, uključujući masivne pneumonije, i zahtevaju bolničko lečenje.\nI mladi mogu imati tešku kliničku sliku\n"Kovid će biti sa nama, mere će biti uvedene tamo gde to zahteva epidemiološka situacija, pratimo je. U ovom trenutku pratimo žarišta. Sačuvaćemo starije i osobe sa hroničnim oboljenjima, oni su populacija u riziku. Mere treba da budu u primeni jer će štititi od transmisije virusa", rekla je Jovanovićeva na RTS-u.\nDirektor Infektivne klinike Goran Stevanović rekao je da ponavljanje potpunog zatvaranja može da napravi problem, jer nakon zatvaranja, ljudi požele da izađu napolje i intenzivnije se druže.\n"To praktično znači da treba primeniti mere kontrole međusobne komunikacije. Ići na regionalni pristup, na to smo se i opredelili, da budu mere relaksirane, a da u regionima gde je transmisija intenzivna, mere budu čvršće. U narednom periodu ćemo imati različit stepen mera za različite regione i u zavisnost od kretanja broja obolelih i pozitivnih i kretanja virusa, oscilaciju mera i u tim regionima", rekao je Stevanović.\n"Nadam se da će školska godina krenuti normalno, to zavisi od toga kako ćemo sprovoditi mere, to možemo ako radimo svi zajedno", rekao je Stevanović.


DEDA MRAZ MOTOCIKLIMA Iznenađenje za mališane u Novom Sadu (VIDEO)\n30.12.2017. 16:03 > 17:51\nNovosadski moto klubovi danas su održali 15. humanitarnu akciju "Moto Deda Mraz".\nObučeni u crveno-bela odela, motoristi su se okupili na platou Spensa, a zatim se u dugoj povorci uputili ka mališanima kojima su podelili novogodišnje paketiće.\nDesetine Deda Mrazova obišlo je Dom u Veterniku, Dečju bolnicu, Svratište, Sigurnu kuću i Centar za socijalni rad, a vožnju su završili u Dunavskom parku, gde su su delili slatkiše i družili se sa decom koja su ih dočekala.\nDok su neki Deda Mrazovi iza sebe imali "Baba Mrazice", najveću atrakciju činio se je četvoronožni pomoćnik, ništa manje prigodno obučen nego njegov vozač.\nRoditelji ostali bez posla deca nemaju ni za užinu\nNove mere za podsticaj roditeljstva u Vojvodini\nSVEDOCI JEZIVOG UDESA U ŽARKOVU "Mladić se nije video koliko je automobil bio smrskan, pozlilo mi je kad sam shvatila šta se dogodilo"


Radio televizija Rožaje - Kroz IPARD program novih 15,6 miliona eura bespovratne podrške privredi\nčetvrtak, 05 Septembar 2019 07:34\nKroz IPARD program novih 15,6 miliona eura bespovratne podrške privredi\nNakon prvog javnog poziva za podršku preradi kroz IPARD program objavljenog u 2018. godini, Ministarstvo poljoprivrede i ruralnog razvoja nastavlja sa dodjelom podrške kroz novi javni poziv koji je objavljen danas. Kroz ovaj poziv prerađivačima je na raspolaganju 15,6 miliona eura bespovratne podrške.\nNovi ciklus javnih poziva kroz IPARD program najavio je potpredsjednik Vlade i ministar poljoprivrede i ruralnog razvoja Milutin Simović na konferenciji u Danilovgradu u julu ove godine, kojom prilikom je predstavio dosadašnje rezultate podrške EU i Vlade sektoru poljoprivrede.\n“Kroz otvorenu i partnersku saradnju kako sa evropskim partnerima, tako i sa korisnicima podrške, tokom realizacije prethodnog javnog poziva, prepoznata je potreba za otklanjanjem određenih barijera i uvođenjem novih prihvatljivih troškova. Izmjenjen je IPARD program i usvojena nova Uredba za sprovođenje, a sve u cilju što veće iskorišćenosti dostupnih sredstava podrške, ali i pojednostavljivanja i ubrzavanja procedura”, saopšteno je iz Ministarstva.\nKroz novi IPARD poziv za preradu, zainteresovani aplikanti mogu konkurisati sa projektima, čiji prihvatljivi troškovi iznose od 40.000 do 1.500.000 eura, dok podrška iznosi do 50 odsto prihvatljivih troškova.\n“Dodatna sredstva podrške od 10 odsto mogu se dodijeliti za dio prihvatljivih/odobrenih troškova koji se odnosi na upravljanje otpadom, nusproizvodima, prečišćavanje otpadnih voda i iskorišćavanje otpada. Podrška se dobija nakon što se realizuje cjelokupna investicija. Kroz ovaj poziv prerađivačima je na raspolaganju 15,6 miliona eura bespovratne podrške”, navode u Ministarstvu.\nKorisnici IPARD javnog poziva za preradu mogu biti pravna lica (mikro, mala i srednja) preduzeća, kao i kooperative.\nU skladu sa kriterijumima, korisnici mogu biti i velika preduzeća.\nPodrška se dodjeljuje za preradu poljoprivrednih i ribljih proizvoda, za koje su postavljeni i specifični kriterijumi, odnosno uslovi koje potencijalni korisnici podrške moraju da zadovolje da bi ostvarili podršku kroz ovaj javni poziv.\nU trenutku podnošenja zahtjeva za isplatu, u zavisnosti od sektora prerade, korisnici moraju imati:\nSektor prerade mesa: klanice sa minimalnim kapacitetom dnevnog klanja (8 radnih časova) od deset grla goveda ili 20 grla svinja ili 30 grla ovaca ili koza ili 3.000 komada živine;\nRok za podnošenje aplikacija je 4.novembar 2019. godine.\npogledano 313 puta


Severna Koreja: Evropske države razmišljaju nelogično\nTanjug 7. marta 2020. 13:45\nSEUL – Severna Koreja optužila je danas evropske države za „nelogično razmišljanje“ nakon što su sazvale sastanak Saveta bezbednosti UN iza zatvorenih vrata da bi osudile severnokorejsko lansiranje raketa ranije ove nedelje.\nSeverna Koreja je ispalila dve rakete kratkog dometa sa istočne obale u more u ponedeljak nakon tromesečne pauze. Lansiranje, za koje su zvaničnici rekli da su u pitanju rutinske vojne vežbe, lično je nadgledao vođa Severne Koreje Kim Džong Un.\n„Nelogično razmišljanje i sofizam ovih zemalja postepeno podsećaju na Sjedinjene Države, koje su nam neprijateljski nastrojene“, rekao je portparol severnokorejskog ministarstva spoljnih poslova za državnu novinsku agenciju KCNA.\nPortparol koji nije imenovan, opisao je evropsku akciju kao „nepromišljeno ponašanje…koje su podstakle SAD“.


26 Jun/2019 Objavio Opens2019 AdminObjavljeno u Vesti\nU Skupštini Autonomne Pokrajine Vojvodine OPENS je u partnerstvu sa UNICEF-om organizovao Omladinski dijalog u okviru regionalnog programa Dijalog za budućnost. Konferencija koja je okupila više od stotinu mladih ljudi iz čitave Srbije imala je za cilj jačanje poverenja u regionu kroz ostvarivanje dijaloga, preporuke u pogledu politika i delovanja na polju zajedničkih prioriteta, pri čemu se promoviše društvena kohezija i međukulturalno razumevanje.\n“Današnji Omladinski dijalog je jedan u nizu koji organizujemo u okviru subregionalnog programa Ujedinjenih nacija pod nazivom Dijalog za budućnost u kojem pored Srbije učestvuju Crna Gora i Bosna i Hercegovina sa ciljem da mladi definišu svoje preporuke i aktivnosti kojima će se doprineti dostizanje određenih Ciljeva održivog razvoja. Mladi su danas procenili stepen svog uključivanja i dali konkretne predloge za povećanje učestvovanja mladih, posebno onih iz najugroženijih grupa, u procesima donošenje politika i planova koji se odnose na njih na nacionalnom i na lokalnom nivou. Samo na ovaj način, kada čujemo i uvažimo glas mladih, mogu da se stvore uslovi za prevazilaženje barijera na putu ka ostvarenju veće društvene kohezije i održivog društva,” kaže direktorka UNICEF-a u Srbiji Ređina De Dominićis.\nAktivna participacija i uključivanje mladih jedan je od stubova na kojima stoji i program OPENS-a. Koordinator Omladinske prestonice Evrope kaže da OPENS otvara vrata svim mladim ljudima da kreiraju svoju budućnost utičući na lokalnu zajednicu i politčke procese, kreiranjem inovativnih inicijativa.\n“Kada smo pisali aplikaciju, mladi su bili uključeni. Sada kad implementiramo aplikaciju, mladi su opet uključeni. Ovaj dijalog je samo još jedan u nizu aktivnosti u okviru kojeg su uključeni mladi i kroz koje uče da je važno šta mislie, da se oni pitaju i kad učestvuju u procesima koji se njih tiču i da mogu da doprinesu promeni. Vrlo je važno da informišemo mlade, da ih učimo da se uključe u procese jer u ovom trenutku prema informacijama koje imamo samo 15 odsto mladih učestvuje u programima koji su za njih kreirani, dok samo jedan odsto učestvuje u samim programima. Zato nam je uključivanje cilj,” kaže koordinator OPENS-a 2019 Vukašin Grozdanović.\nKako upravo mladi ljudi najbolje poznaju probleme sa kojima se svakodnevno susreću u društvu, strukturirani dijalog je alat koji pruža jedinstvenu priliku mladima da se uključe u diskusiju i odlučuju o sosptvenoj budućnosti.\n,,Otvaranje vrata je više od slogana grada i to današnji skup i potvrđuje. Otvorenost ka aktivnom uključivanju mladih da preuzmu ulogu u odlučivanju u vezi sa temama koje se njih tiču i aktivno oblikuju održivu budućnost za sve i svuda u Srbiji potvrđuje da je Novi Sad sa razlogom i zaista opravdano poneo titulu Omladinske prestonice Evrope za 2019. godinu. Sa druge strane, jedinice lokalne samouprave, baš kao i mladi, biće naš ključni partner u preduzimanju daljih koraka, radi podizanja vidljivosti Agende 2030 i njenih Ciljeva svakome i svuda u Srbiji. Naš cilj je da se dopre do svih zainteresovanih, do svakog pripadnika građanskog društva, privatnog sektora i javnosti, radi potpunog obaveštavanja i uključivanja svih u rad na ovom vrlo značajnom zadatku”, izjavila je prof. dr Slavica Djukic Dejanovic, ministarka bez portfelja zadužena za demografiju i populacionu politiku i predsednica Medjuresorne radne grupe za impelementaciju Agende UN o odrzivom razvoju do 2030. godine.\nUNICEF zajedno sa partnerima radi na podizanju svesti o važnosti učešća mladih, kako bi se osiguralo stimulativno okruženje za aktivnosti mladih i uključenost mladih ljudi u donošenje odluka u zajednici.\n“Niko od nas ne može kao pojedinac da menja društvo, ali ako radimo zajedno možemo da promenimo budućnost i za nas i one posle nas,” rekla je sedamnaestogodišnja Nevena Stojanović, učesnica Omladinskog dijaloga iz Zrenjanina.\nStrukturirani dijalog podrazumeva aktivno učešće u procesima donošenja odluka, koje se zasniva na principu ko-menadžementa. Mladi i donosioci odluka razgovaraju o temama koje su važne mladima i dogovaraju se oko potencijalnih rešenja.\nTagovi: energija mladih, eyc 2019, mojopeNS, omladinski dijalog, opens 2019, unicef


Zvizdić: Most Svilaj višeznačno važan za BiH – Biznis.ba\nNaslovnaBiHZvizdić: Most Svilaj višeznačno važan za BiH\nobjavljeno 01. okt 2019. u 15:21 1. okt 2019.\nPredsjedavajući Vijeća ministara BiH dr. Denis Zvizdić posjetio je danas gradilište mosta Svilaj na rijeci Savi koji na panevropskom koridoru Vc spaja Bosnu i Hercegovinu i Republiku Hrvatsku.\nPredsjedavajući Zvizdić je rekao da je ovo jedan od najznačajnijih infrastrukturnih projekata koji je višeznačno važan za Bosnu i Hercegovinu.\n“To je objekat koji nas spaja sa Hrvatskom i u konačnici to će biti jedan od najvažnijih objekata na koridoru Vc koji je za BiH značajan sa regionalnog i ekonomskog stajališta i koji će spojiti Evropu sa BiH i Sarajevom, te Sarajevo sa Pločama. Performanse mosta koji je dug 640 metara i širok 29 metara sa tri kolovozne trake govore o ozbiljnosti projekta i on predstavlja volju i namjeru razvijanja ekonomskih i dobrosusjedskih odnosa sa Republikom Hrvatskom i jačanje širenja saobraćajne infrastrukture kao baze za unapređenje privrednog i ekonomskog života”, istaknuo je predsjedavajući Zvizdić.\nDodao je da se vrlo brzo očekuju i značajniji radovi na mostu kod Gradiške koji će predstavljati bitan infrastrukturni projekat važan za privredu, ekonomski razvoj, razmjenu i protok roba, kapitala i ljudi. Naglasio je da je riječ o ukupnoj strategiji koju ima Bosna i Hercegovina u smislu infrastrukturnog razvoja i kreiranja razvoja graničnih prijelaza koji će imati infrastrukturu usklađenu sa evropskim standardima.\n“Ovaj objekat je važan i za Hrvatsku i za Bosnu i Hercegovinu, a važan je i zbog kredibiliteta naše zemlje u odnosima sa Evropskom unijom”, rekao je predsjedavajuci Zvizdic.


Odbojkaška reprezentacija Italije - Blic Sport\nMuška seniorska reprezentacija Srbije poražena je u prvom meču turnira 14. grupe Lige nacija u Milanu. Italija je u prvom kolu pobedila Srbiju sa 3:0, po setovima 26:24, 25:19 i 25:22, nakon 86 minuta igre.\nPOBEDA DOMAĆINA ZA KRAJ Italijani bolji od Poljske posle maratona, ali ostali bez polufinala Svetskog prvenstva\nOdbojkaši Italije pobedili su Poljsku sa 3:2 (14:25, 25:21, 18:25, 25:17, 15:11) u poslednjem meču treće faze Svetskog prvenstva, ali im taj trijumf nije bio dovoljan da se plasiraju u polufinale.\nSRPSKI "GROMOVNIK" POSLE VELIKE POBEDE Atanasijević: Navikli smo da igramo pred velikim brojem navijača\nOdbojkaši Srbije savladali su Italiju sa 3:0 (25:15, 25:20, 25:18) u prvom kolu treće faze na Svetskom prvenstvu, a najbolji igrač naše selekcije na ovom susretu korektor Aleksandar Atanasijević smatra da je odbrana bila na vrhunskom nivou.\nOdbojkaška selekcija Francuske osvojila je bronzanu medalju u Svetskoj ligi, pošto je u borbi za treće mesto bila bolja od Italije sa 3:0, po setovima 25:23, 25:21, 25:20.\nOdbojkaši Srbije su u finalu Svetske lige! Na završnom turniru u Krakovu, posle maratonske i spektakularne borbe, "orlovi" su pobedili Italiju sa 23:25, 25:21, 25:23, 18:25, 15:11. Izabranici Nikole Grbića će za prvu titulu Svetske lige igrati protiv Brazila u nedelju od 20.30.\nGrbić zadovoljan pristupom, polufinalni rivali Italijani\nSelektor srpskih odbojkaša Nikola Grbić rekao je da ga raduje pristup ekipe utakmicama uprkos porazu od Francuske.\nSelektor odbojkaške reprezentacije Srbije Nikola Grbić rekao je da će pobeda protiv Italije mnogo značiti njegovo ekipi na psihološkom planu pred odlazak na završni turnir Svetske lige.\nZA SAMOPOUZDANJE Odbojkaši Srbije slomili Italiju u petom setu\nOdbojkaška reprezentacija Srbije pobedom je završila prvi deo Svetske lige, pošto je u utakmici poslednjeg kola trećeg vikenda u Teheranu savladala Italiju sa 3:2 (25:19, 25:18, 19:25, 22:25, 17:15).\nPoznati svi učesnici završnog turnira Svetske lige u odbojci\nNa Finalnom turniru 27. izdanja Svetske lige, koji će se odigrati od 13. od 17. jula u Krakovu, pored Poljske, organizatora, igraće Srbija, Brazil, Francuska, SAD i Italija.\nNa Finalnom turniru 26. izdanja Svetske lige odigrane su utakmice 2. kola, a u J grupi, u kojoj su i naši odbojkaši, Poljska je savladala Italiju sa 3:1 (25:15, 27:25, 20:25, 25:20) i obezbedila učešće u polufinalu. To ujedno znači da Srbiji bilo kakva pobeda protiv Poljske donosi plasman u borbu za medalje.\nSrpski odbojkaši "vidaju rane" u Riju i kreću na svetskog šampiona\nNije bilo našim odbojkašima lako posle poraza od Italije u pet setova na startu završnog turnira Svetske lige u Rio de Žaneiru. Ali, očajavanja nema, jer ih u petak od 21.05 po srednjeevropskom vremenu čeka duel sa šampionima planete, Poljacima, u kome će se odlučivati o tome idu li "orlovi" u polufinale ili ne.\nFAJTERI Sjajan meč "orlova" u Riju, Italija posle drame pobedila!\nMože biti da ni ovoga puta Srbija, kao ni njene mnogo slavnije odbojkaške generacije, neće uspeti da osvoji Svetsku ligu. Može biti i da je poraz od Italije, sa 2:3 (23:25, 25:14, 23:25, 25:20, 9:15) u prvom kolu završnog turnira Svetske lige u Rio de Žaneiru samo usputna stanica ka nečem većem, lepšem. Ali, ono što je svakako sigurno, to je da ova, nova generacija, pod komandnom palicom novog selektora, legendarnog Nikole Grbića, ima fantastičnu budućnost.\nOdbojkaši otputovali na završni turnir Svetske lige, protiv Italije u sredu\nOdbojkaška reprezentacija Srbije otputovala je preko Frankfurta u Rio de Žaneiro, gde će od 15. do 19. jula igrati na finalnom turniru Svetske lige.\nGrbić: Ovo je zajednička pobeda svih nas, ali sada treba da se "resetujemo"\nNakon što je naša odbojkaška reprezentacija Srbije pobedila selekciju Italije sa 3:2 (26:24, 21:25, 26:24, 23:25,17:15) u drugom meču petog vikenda Svetske lige, selektor Nikola Grbić pohvalio je čitavu ekipu, ne zaboravljajući učinak rezervista.


Vučić: U četvrtak ćemo videti kakva će biti arhitektura Evrope - 20.06.2022, Sputnik Srbija\nVučić: U četvrtak ćemo videti kakva će biti arhitektura Evrope\nPredsednik Aleksandar Vučić najavio je da će sutra obaviti konsultacije sa premijerima Severne Makedonije i Albanije, Dimitrom Kovačevskim i Edijem Ramom, kao... 20.06.2022, Sputnik Srbija\n"Onda ćemo doneti odluku da li ćemo ići u Brisel i koju ćemo poziciju da imamo", rekao je Vučić odgovarajući na pitanje da li je dobio poziv za Samit za 23. jun u Briselu, da li će ići i kakva će biti pozicija Srbije.Vučić je rekao da je u petak dobio i zvanično poziv da prisustuvjem sednici Saveta u četvrtak u Briselu.Kaže da bi mogao da kaže novinarima sada šta misli, ali da neće pre konsultacija sa Vladom Srbije i pre nego što razmeni mišljenje sa članovima OB kako bi video njihovu poziciju.U četvrtak ćemo videti kakva će biti arhitektura EvropeVučić je rekao, uoči sutrašnjeg nastavka dijaloga Beograda i Prištine na tehničkom nivou u Briselu, da se nada bar nekom dogovoru, ali da ga zanima i šta će biti u četvrtak, 23. juna na Samitu u Briselu, jer će na osnovu tog sastanka moći da se zaključi kakva će biti arhitektura Evrope.Na pitanje novinara šta očekuje od sutrašnjeg dijaloga u Briselu, Vučić je odgovorio da očekuje da to bude u redu, osim ako, kaže, druga strana „ponovo nešto ne izmisli“.Istakao je, da ga, veoma zanima šta će biti u četvrtak, na Samitu EU i lidera Zapadnog Balkana, jer će na osnovu toga, kaže, moći da se zaključi kakva će biti arhitektura Evropa.Vučić je napomenuo da će to biti možda i najvažniji i najzanimljiviji dan u poslednjih 10 godina na evropskom nivou.“Jer ćemo posle toga videti kakva je arhitektura Evrope, da razumemo šta nam sledi i da bolje razumemo svoje mesto, ne potcenjujući i ne precenjujući ni nas ni njih”, rekao je Vučić.\nPredsednik Aleksandar Vučić najavio je da će sutra obaviti konsultacije sa premijerima Severne Makedonije i Albanije, Dimitrom Kovačevskim i Edijem Ramom, kao i Vladom Srbije, o predstojećem samitu 23. juna u Briselu i da će nakon toga doneti odluku da li će ići na samit u Briselu.\n"Onda ćemo doneti odluku da li ćemo ići u Brisel i koju ćemo poziciju da imamo", rekao je Vučić odgovarajući na pitanje da li je dobio poziv za Samit za 23. jun u Briselu, da li će ići i kakva će biti pozicija Srbije.\nVučić je rekao da je u petak dobio i zvanično poziv da prisustuvjem sednici Saveta u četvrtak u Briselu.\n"Sačekaćemo, sutra ćemo napraviti konsultacije u okviru Otvorenog Balkana sa Ramom i Kovačevskim, onda ću napraviti konsultacije sa članovima Vlade Srbije i onda ćemo doneti odluku da li ćemo ići u Brisel i koju ćemo poziciju da imamo", rekao je Vučić.\nKaže da bi mogao da kaže novinarima sada šta misli, ali da neće pre konsultacija sa Vladom Srbije i pre nego što razmeni mišljenje sa članovima OB kako bi video njihovu poziciju.\nU četvrtak ćemo videti kakva će biti arhitektura Evrope\nVučić je rekao, uoči sutrašnjeg nastavka dijaloga Beograda i Prištine na tehničkom nivou u Briselu, da se nada bar nekom dogovoru, ali da ga zanima i šta će biti u četvrtak, 23. juna na Samitu u Briselu, jer će na osnovu tog sastanka moći da se zaključi kakva će biti arhitektura Evrope.\nNa pitanje novinara šta očekuje od sutrašnjeg dijaloga u Briselu, Vučić je odgovorio da očekuje da to bude u redu, osim ako, kaže, druga strana „ponovo nešto ne izmisli“.\n"Nadam se da možemo neki dogovor da postignemo, jer bi to bio prvi dogovor oko nekih elementarnih stvari, što bi bilo važno", rekao je Vučić.\nIstakao je, da ga, veoma zanima šta će biti u četvrtak, na Samitu EU i lidera Zapadnog Balkana, jer će na osnovu toga, kaže, moći da se zaključi kakva će biti arhitektura Evropa.\nVučić je napomenuo da će to biti možda i najvažniji i najzanimljiviji dan u poslednjih 10 godina na evropskom nivou.\n“Jer ćemo posle toga videti kakva je arhitektura Evrope, da razumemo šta nam sledi i da bolje razumemo svoje mesto, ne potcenjujući i ne precenjujući ni nas ni njih”, rekao je Vučić.


Turska produžava mandat svojoj vojsci u Iraku i Siriji – NovostiDana.rs\nANKARA – Turski parlament danas je velikom većinom odobrio jednogodišnje produženje mandata turske vojske u Siriji i Iraku, a samo je prokurdska Narodna demokratska partija (HDP) glasala protiv te odluke, javlja AFP.\nNovi mandat će trajati do 30. oktobra 2017. godine, prenosi turska državna agencija Anadolija, a njime je omogućena vojna akcija Turske u dve susedne zemlje protiv džihadista Islamske države i drugih grupa koje Ankara smatra terorističkim organizacijama.\nTurski predsednik Redžep Tajip Erdogan rekao je ranije danas, u uvodnom obraćanju poslanicima, da je početni cilj operacije u Siriji da se uspostavi „bezbedna zona bez terorističkih organizacija“, veličine oko 5.000 kvadratnih kilometara.\nErdogan je pozdravio rezultate dosadašnje operacije u sirijskom gradu Džarablusu, rekavši da se broj stanovnika tog grada povećao sa 2.000 na 40.000 otkako je preuzet iz ruku Islamske države.\nPored borbe protiv džihadista, operacija ima za cilj i borbu protiv kurdske milicije pod nazivom Jedinice za narodnu zaštitu (YPG) koju Ankara smatra terorističkom grupom, napominje francuska agencija.\nErdogan je izrazio uverenje da irački grad Mosul može da bude preuzet iz ruku IS, ali je upozorio Bagdad i zapadne saveznike Turske da Ankara mora da učestvuje u svakoj operaciji i da bude uključena u proces odlučivanja.\n„Turska ne može da bude izuzeta iz razgovora. Drugi nemaju takvu granicu (sa Irakom). Oni možda žele da mi budemo posmatrači, ali i ta odluka će biti doneta ovde“, istakao je turski predsednik.\nMandat turske vojske u Siriji i Iraku je najpre odobren odlukom koju je parlament doneo u oktorbu 2014., a potom je obnovljen za još godinu dana u septembru 2015.godine.\nTurska je, na osnovu tog mandata, 24. avgusta pokrenula operaciju bez presedana unutar Sirije pod nazivom „Štit Eufrata“ s ciljem da podrži proturske pobunjenike koje se bore protiv džihadista IS i kurdske milicije.\nVeruje se i da Ankara ima izvestan broj vojnika u kampu Bašika kod Mosula, koji je pod kontrolom IS, na severu Iraka, a koji učestvuju u obuci iračkih boraca koji planiraju da preuzmu taj grad od džihadista.\nKada je u decembru Turska saopštila da je poslala 300 vojnika u Bašiku, to je izazvalo diplomatski spor sa Bagdadom nakon čega je izvestan broj vojnika povučen usled pritiska SAD, podseća AFP.\nAP Photo/Halit Onur Sandal, File


Lik koji se bije ko stoka iliti čovek koji ima pameti samo u pesnicama. Magaš je bio čovek koji ti prvo polomi glavu, pa onda kafanu, pa ti postavi pitanje gde je donacija ravnogorskom pokretu za borbu protiv komunističke tiranije, tebra, jer neće se oni šuškavci iz Dizeldorfena sami rasprodati.\nElem, lik kojem se opus u policijskim dosijeima, što Juge, što bilo koje zemlje gde je svraćao "za vreme odmora" od naše policije, merio na kilogram - što od krađe, tuča, reketiranja, silovanja. Čovek koji je samo na pesnicama i sirovoj snazi stekao status legende beogradskog asfalta, bokserski potencijal koji je bio zajebaniji od Tajsona što u ringu što van njega. Kada je otišao u Nemačku da radi, čovek koji je lupao šamare svima redom u inostranstvu i lupao reket svakome ko je bio jugosloven.\nLjuba je bio ništa više nego siledžija sa volovskom snagom i temperamentom nadrndanog pubertetlije koji, je u moru jugoslovenskog kriminala koji su činili budući ratni profiteri i kriminalci, se uzdigao zahvaljujući svojim pesnicama kojima je lomio glave, rebra i tako napravio malo carstvo na potezu Frankfurt-Dizeldorf gde su svi miševi morali da mu se sagnu.\nNa kraju je skončao od metka, od strane svog kolege il' suparnika, pet godina pred period u kojem da je poživeo, bi napravio toliki strah i trepet sa mogućnostima koje je taj period predstavljao. Koliki haos bi tad napravio sa svojim kolegom Ćentom i ostalima, ostaje samo da se nagađa, ali bi sigurno isto završio od nekog metka il' nekom drugom nasilnom metodom, jer kako je živeo tako je i umro.\nDanas, njegovu nadgrobnu ploču čini bokser, ono u čemu bi sigurno razbijao i nastavio da razbija, da je uspeo da se uzdigne od ulice.\nSine, ala imaš desnicu, samo ti je Magaš ravan, samo ne dao bog da si i temperamentom isti.\n2013-08-11 12:44:02 +0000


Dan urgentne medicine: Razviti svest o promeni organizacije sistema – Društvo - Radio Šabac\nDan urgentne medicine: Razviti svest o promeni organizacije sistema – Društvo\nObeležavanje Evropskog dana urgentne medicine pod sloganom “Mi smo uvek tu za vas”\nPiše: Danas Online 27. maja 2021. 07.45\nUrgentna medicina nije samo ambulanta hitne pomoći, niti sanitetsko vozilo puno šarenih torbi i aparata, niti urgentni centar.\nUrgentna medicina predstavlja sveobuhvatni sistem u zbrinjavanju akutno obolelih i povređenih pacijenata, a taj sistem započinje na bilo kom mestu gde se povređivanje ili akutno oboljenje dogodi.\nBrzina intervencije neretko znači i spašavanje života i povećanje šansi za pozitivan ishod lečenja, zato rad u hitnoj pomoći, službama urgentnog prijema i urgentnom centru podrazumeva i veoma razvijenu sposobnost snalaženja i iznalaženja inovativnih rešenja.\n„Evropsko udruženje za urgentnu medicinu je prepoznalo rad i izabralo Društvo lekara urgentne medicine za nacionalnog predstavnika srpske urgentne medicine u ovoj krovnoj instituciji. Naše Društvo broji više od 470 članova, iz zemlje i inostranstva među kojima su i naši lekari iz USA, Švajcarske, Kanade i zemalja bivše Jugoslavije. Pored profesora, lekara specijalista različitih specijalnosti, ravnopravni članovi našeg Društva su i medicinske sestre i tehničari koji su neodvojivi deo stručnih timova”, rekao je prim. dr Miljan Jović, član predsedništva Društva lekara urgentne medicine Srbije.\nOsnovni cilj ovog Društva je da urgentnu medicinu u Srbiji podigne na visok nivo, da brine o razvoju lekara na prehospitalnom i hospitalnom nivou zdravstvene zaštite, ali i o edukaciji i obuci medicinskih sestara i tehničara.\nTakođe, iz Društva smatraju da je neophodno razviti svest o potrebi napredovanja, promeni organizacije sistema urgentnih medicinskih službi, sa ciljem da se smanji smrtnost i negativne zdravstvene posledice.\n„Zato se članovi Društva zalažu da budu uključeni u sve strukture koje donose odluke o načinu funkcionisanja i organizaciji sistema urgentne medicine. Služba urgentnog prijema ima prevashodni cilj da oštrom trijažom i velikim mogućnostima dijagnostike i terapije, rastereti bolničke kapacitete, omogućivši bolje, ekonomičnije i kvalitetnije lečenje onih pacijenata čije lečenje zahteva bolnički tretman“, navodi se u saopštenju Društva.\nTakođe, način rada u bolničkim jedinicama urgentne medicine je, kako kako su rekli, logičan nastavak razmišljanja i rada ekipa hitne pomoći na terenu, te se dobija kontinuitet u zbrinjavanju pacijenata, koji je od velikog značaja za njegov dalji tok lečenja.\nCilj obeležavanja Dana urgentne medicine je da ujedini svetsku populaciju i donosioce odluka da razmišljaju i razgovaraju o urgentnoj medicini, na svakom nivou organizacije.\n„Smatramo da je važno izgraditi svest o potrebi dobro razvijenih, dobro pripremljenih i dobro organizovanih sistema urgentne medicinske pomoći svuda u svetu, kako bi se povećalo preživljavanje i smanjila invalidnost nakon bilo koje hitne medicinske situacije. Upravo u uslovima vanredne situacije i pandemije presudno je bilo što su se lekari i timovi u jedinicama, koje se bave urgentnom medicinom, brzo organizovali i uspeli da iznesu težinu prvog udara, jer da nije bilo spremnosti na prvim linijama borbe, gotovo sigurno bi se epidemija prelila u domove zdavlja i bolnice, što bi značilo krah čitavog sistema”, rekao je Jović.\nAktivnosti tokom pandemije\nKatastrofe-pandemije su pre svega izazov koji pokazuje kada, koliko i na koji način je društvo spremno da reaguje.\nCOVID pandemija je i dalje veliki izazov ne samo za zdravstveni sistem, već i za društvo u celini. Kada se katastrofa dogodi, svaka prepreka, organizacioni nedostaci i kašnjenje u pružanju pomoći mogu da budu fatalni za veliki broj ljudi.\nPosao u službama urgentne medicine generalno je povećan i usložnjen tokom čitavog perioda pandemije.\nPorast broja COVID pozitivnih pacijenata je imao direktan uticaj na povećanje obima posla, jer je predstavljao dodatno opterećenje uz redovni obim posla.\n„Od početka COVID pandemije, u Srbiji je preminulo više od 100 lekara i više od 30 medicinskih sestara i tehničara. Nažalost, preminulo je i dvoje specijalista urgentne medicine dr Snežana Živković iz Bora i dr Slobodan Blagojević iz Čačka. Takođe, preminuo je i dr Miodrag Lazić, direktor Urgentnog centra u Nišu. Nadamo se da nijedan naš kolega više neće izgubiti život, spašavajući živote građana.” istakao je Jović.\nPrema njegovim rečima, bilo je realno očekivati da padom broja COVID pacijenata dođe i do smanjenja pacijenata koji se javljaju službama urgentne medicine, ali to je samo delimično tačno, jer se sada otkriva i druga, post COVID situacija.\n„Sada nam se javlja veliki broj pacijenat koji nisu mogli ili nisu smeli da odlaze na redovne kontrole zbog svojih hroničnih oboljenja. Tako da je posao samo fizički malo lakši, ali su pacijenti teži i kompleksniji za zbrinjavanje, što predstavlja novu dimenziju opterećenja“, pojasnio je on.


Da li znate... da su organizatori festivala Exit po ko zna koji put ponovili da se festival odlaže?! - Dan u Beogradu\nNaslovna » BG svaštara » Da li znate » Da li znate… da su organizatori festivala Exit po ko zna koji put ponovili da se festival odlaže?!\nDa li znate... Petrovaradinska tvrđava (foto: Exit)\nVladimir Mandić 21. maj 2020. Da li znate Postavite komentar\n…da su, posle nesuvislog i nepotrebnog zahteva Srpske radikalne stranke, da se zbog zdravlja i bezbednosti učesnika odloži Exit, organizatori, po ko zna koji put od ukidanja vanrednog stanja, ponovili da se festival (kao i Sea Star Festival) odlaže za iduću godinu?!\n…da su od juče u Evropskoj uniji zabranjene cigarete sa mentolom, jer pospešuju inhalacije i pojačavaju zavisnost od pušenja?!\n…da je 17-godišnji Amerikanac Avi Šifman odbio da za osam miliona dolara proda svoj sajt o praćenju širenja korone, koji je do sada posetilo 700 miliona ljudi, sa obrazloženjem da ne želi da profitira na COVID-19, a uz to je odbio i posao koji mu je ponudila kompanija Microsoft?!\nTagovibg špijun bg svaštara cigarete da li znate exit festivali microsoft novac novi sad posao tinejdžeri\nPrethodni Muzej iluzija ponovo radi: Nove iluzije u svetu iluzija\nSledeći Sedam dana u Beogradu, 21-27. maj 2020. (izlasci + online programi)


[PREMIUM] Domaćini bez velikog broja igrača ulaze u naredni duel - Sportske novosti\nNaslovna Fudbal Bet Info Fudbal Domaćini bez velikog broja igrača ulaze u naredni duel\n[PREMIUM] Domaćini bez velikog broja igrača ulaze u naredni duel\nZa domaćine je ovo izuzetno bitan duel u kojem imaju imperativ ostvarivanja pozitivnog rezultata, ali se suočavaju sa velikim kadrovskim problemima…Utakmica se igra u večernjem terminu…\nJedan od parova 1/8-finala Lige Evrope, jeste i duel između italijanskog velikana – Intera sa jedne i nemačkog predstavnika – Ajntraht Frankfurta sa druge strane. Sada je na programu revanš utakmica u Milanu, dok je prvi njihov susret odigran u Nemačkoj završen nerešenim rezultatom – 0:0.\nINTER bez ostvarene prednosti u prvom duelu ulazi u revanš duel, iako su “Neroazuri” imali sjajnu priliku da “donesu” kapitalnu prednost iz Frankfurta, ali tokom prvog dela igra nisu uspeli da realizuju jedanaesterac. Milanski velikan kao glavni cilj ove sezone ima obezbeđivanje plasmana u Ligu Šampiona naredne sezone, TOP 4 u nacionalnom prvenstvu Italije garantuje taj uspeh, ali je konkurencija za sam vrh tabele izuzetno velika i jaka, te je još jedan od “puteva” koji vode u Ligu Šampiona, upravo i osvajanje trofeja u Ligi Evrope, što automatski vodi u grupnu fazu najelitnijeg klupskog fudbalskog takmičenja. Pored toga, eventualni osvojen pehar u Ligi Evrope, bi zasigurno dosta značio i na psihološkom planu “posrnulom” italijanskom velikanu, te će domaćini veoma ozbiljno pristupiti ovoj utakmici u kojoj je imperativ plasman u 1/4-finala. Međutim, trener ekipe, Lućano Spaleti ima velikih problema oko sastava tima, usled izostanka nekolicine izuzetno važnih igrača – Šime Vrsaljko (desni bek), Kvadro Asamoa (vezista, po potrebi i levi bek), Mauro Ikardi (napadač – najbolji strelac tima), Lautaro Martinez (napadač), Miranda (centralni defanzivac), Rađa Naingolan (vezista), Roberto Galjardini (vezista), Dalbert (levi bek), Žoao Mario (vezista).\nAJNTRAHT FRANKFURT je pravi “hit” ove sezone, igraju izuzetno dobro u nacionalnom prvenstvu, u kojem se i oni “bore” za izlazak u Evropu i naredne sezone, dok u ovosezonskom izdanju Lige Evrope igraju veoma kvalitetno. U grupnoj fazi su ostvarili svih šest trijumfa, dok su u protekloj rundi takmičenja eliminisali Šahtjor, te su i dalje bez poraza u utakmicama Lige Evrope. Svakako da i gostujući tim “vreba” svoju priliku za plasman u 1/4-finale, jer se nalaze u dosta dobroj formi u proteklom periodu, dok njihov naredni rival ima velikih problema sa izostancima.\nMišljenje urednika: Iako je prednost domaćeg terena na strani Intera, njih samo pobeda vodi dalje (ili eventualno novi remi bez golova, pa nakon boljeg izvođenja penala), ipak domaći tim ima brojne bitne izostanke, te se od njih očekuje jedna oprezna igra, pre svega u prvoj polovini meča…Sa druge strane, tim iz Frankfurta nema razloga za “jurnjavom”, njima i remi sa golovima ide u prilog, a i ne smeju da dozvole protivniku da lako stigne do prednosti, jer su “Neroazuri” ove sezone pokazali da imaju dosta čvrstu odbranu, pogotovo na svom terenu…Stoga, verujemo da će i jedan i drugi tim dosta oprezno ući u ovaj duel (ne pokloniti protivniku pogodak i samim tim prednost), te da barem u prvih 45 minuta igre ne treba da očekujemo mnogo golova…\nGlavni sudija – O.Hategan (Rumunija)\nPredlog za tipovanje – PP 0-1 gol / @1.45\nUtakmica je na programu 14. marta sa početkom od 21h na stadionu “Giuseppe Meazza”.\nPrethodni tekstNajava: Evroliga – četvrtak\nSledeći tekstTiket dana – 14. mart 2019.\n[PREMIUM] U duel dva ofanzivna tima, gost ulazi oslabljen u defanzivi\nIxa91 - 24 februara, 2020\nNa današnjem programu NBA odigraće se 8 mečeva, a ovo je naš predlog za klađenje na poene igrača. Od 3h posle ponoći u Juti će...\nNa redu je pobeda domaćeg tima?!


Novosadski tango kvintet – omaž Astoru Pjacoli - Kaleidoskop kulture\nOmaž Astoru Pjacoli u okviru nedelje izvođačke umetnosti Kaleidoskopa kulture izvešće Novosadski tango kvintet 13. septembra u 20 sati u Kulturnoj stanici Svilara.\nOve godine u celom svetu obeležava se 100 godina od rođenja velikog argentinskog kompozitora. Upravo tim povodom, na inicijativu novosadske akordeonistkinje Dragane Kuzmanović, osnovan je Novosadski tango kvintet. Članovi ansamla su vrsni novosadski muzičari sa ogromnim nacionalnim i internacionalnim iskustvom na polju klasične, džez i pop muzike: Vladimir Ćuković (violona), Vladimir Jakovljević (gitara), Fedor Ruškuc (kontrabas), David Klem (klavir) i Dragana Kuzmanović (harmonika).\nNa ovogodišnjem Kaleidoskopu kulture, u okviru nedelje izvođačke umetnosti, publika će uživati u njihovom izvođenju najlepših Pjacolinih dela pisanih za njegov kvintet, koja nisu toliko prisutna na domaćoj muzičkoj sceni.\nPrethodni Previous post: Mediji o Kaleidoskopu kulture: Jedinstvena manifestacija u ovom delu Evrope\nSledeći Next post: Autorski projekat „Klatno” Gorana Erića i Ivana Burke


Arhiva - Državni sekretar SAD Majk Pompeo ukrcava se u avion u vojnoj vazduhoplovnoj bazi Endrjuz, Merilend, 5. jula 2018.\nDržavni sekretar Majk Pompeo putuje u Minhen na bezbednosnu koferenciju, da bi zatim posetio Senegal, Angolu, Etiopiju, Saudijsku Arabiju i Oman, a bezbednosne i ekonomske veze, kao i zajedničke vrednosti biće glavna tema na svim tim stanicama.\nU Minhenu, na bezbednosnoj konferenciji, Pompeo će zajedno sa svetskim liderima verovatno raspravljati i o koronavirusu, naporima u cilju okončavanja nasilja u Avganistanu, bezbednosnoj situaciji u Iraku i pretnji koju predstavlja Iran.\nPompeova poseta podsaharskoj Africi biće prva otkako je preuzeo dužnost državnog sekretara, a prva stanica na toj turneji biće Senegal. Visoki zvaničnici Stejt dipartmenta rekli su novinarima da SAD imaju 60 godina duge odnose sa Senegalom i da sa Dakarom dele snažne demokratske vrednosti.\n"Senegal je ekstremno snažan bezbednosni partner Sjedinjenih Država. Posebno po pitanju vrlo ozbiljnih problma bezbednosti, terorizma i konflikta koji se odvijaju u regionu, Senegal je apsolutni bastion."\nVisoki zvaničnik Stejt dipartmenta izjavio je da Senegal izvozi stabilnost, umesto nestabilnosti, i da je veoma tolerantno društvo, na mnogo načina model za čitav kontinent. Pompeo planira da se sastane sa predsednikom Senegala, Makijem Salom.\nAfrička komanda SAD saopštila je da je trenutno oko 6.000 vojnika Sjedinjenih Država raspoređeno u Africi, ali taj broj bi mogao da bude umnajnen u sklad sa globalnim preispitivanjem koje sprovodi Pentagon. Predsednik Senegala Sal rekao je da bi povlačenje snaga SAD bilo greška i da bi Afrikanci to mogli pogrešno da razumeju.\nPreispitivanje u Pentagonu događa se u trenutku dok odbrambeni i obaveštajni zvaničnici SAD ponovo iznose zabrinutost po pitanju širenja sve sposobnijih terorističkih grupa po Africi, upozoravajući da bi neke mogle da postanu tako moćne da ne bi više bilo moguće degradirati ih.


Boris Tadić: Da sam priznao genocid u Srebrenici, Srbija bi platila milijarde odštete BiH | TRT Srpski\nBoris Tadić: Da sam ...\n25.01.2022 ~ 28.05.2022\n“Ne mogu da kažem da je Srebrenica genocid jer bih kao predsednik doveo do toga da plaćamo reparaciju Bosni i Hercegovini. Da nisam bio predsednik Republike, mogao bih drugačije da se ponašam”, izjavio je Boris Tadić.\nTadić je tokom gostovanja na Novoj S izjavio da bi se drugačije ponašao da nije bio predsednik Srbije.\n“Mogu da, kao predsednik Srbije, budem pozvan kao svedok i moje svedočenje može da bude kritično važno za osudu Srbije kao zemlje koja je izvršila zločin genocida u Srbenici. Na osnovu toga bi Srbija morala da plaća reparaciju od nekoliko stotina milijardi. Ja svakako nisam naivan čovek koji će to uraditi. Da sam kojim slučajem oslobođen te uloge predsednika Republike, mogao bih drugačije da se ponašam. Ali sam učinio ovo i učinio akt izvinjenja u Srebrenici i opet bih to uradio”, pojasnio je bivši predsednik Srbije.\n“Hvala Bogu što Boris Tadić više nije predsednik Srbije”, odgovorio mu je lider Dveri.\nTagovi: #Srebrenica , #genocid , #BiH , #Srbija , #Boris Tadić


Brnabic sa regionalnim direktorom Svetskog ekonomskog foruma: Srbija posebno uspešna kada je reč o oblasti digitalizacije i novih tehnologija | Happy BSC portal\nBrnabic sa regionalnim direktorom Svetskog ekonomskog foruma: Srbija posebno uspešna kada je reč o oblasti digitalizacije i novih tehnologija\nPredsednica Vlade Ana Brnabić razgovarala je danas sa regionalnim direktorom Svetskog ekonomskog foruma za Evropu, Evroaziju i Bliski Istok Mirekom Dušekom.\nDušek je upoznao predsednicu Vlade Srbije sa pripremama za godišnje zasedanje Svetskog ekonomskog foruma u Davosu, koje će biti održan u januaru sledeće godine.\nRegionalni direktor Svetskog ekonomskog foruma u razgovoru je posebno pohvalio Srbiju za odlične ekonomske rezultate, a naročito za smanjenje stope nezaposlenosti, saopštila je vladina Kancelarija za saradnju sa medijima.\nDušek je istakao da je Srbija posebno uspešna kada je reč o oblasti digitalizacije i novih tehnologija, i predstavio planove Svetskog ekonomskog foruma u tom domenu.\nPredsednica vlade Ana Brnabić istakla je u razgovoru da je od posebnog značaja za Srbiju otvaranje Nacionalnog centra za 4. industrijsku revoluciju, koji će biti deo mreža centara Svetskog ekonomskog foruma.\nKada je reč o temama koje će centar prioritetno pokrivati, Brnabić je rekla da su prioritet za nas oblasti veštačke inteligencije, biotehnologija i biomedicina.\nVREMENSKA PROGNOZA ZA 9. DECEMBAR: Vetar umeren i jak, temperatura u porastu, dnevna i do 8 stepeni


Koliko će koštati novi Xbox i PlayStation? – Personal magazin\nUgledna istraživačka kompanija Baird Equity na osnovu dostupnih informacija navodi da će obe konzole startovati s istom cenom ali i da će biti najavljene pre E3 sajma u junu. Po…\nUgledna istraživačka kompanija Baird Equity na osnovu dostupnih informacija navodi da će obe konzole startovati s istom cenom ali i da će biti najavljene pre E3 sajma u junu.\nPo njima, nema šanse da Sony ponovi grešku i ponudi novi sistem za 500 i 600 dolara, kao što je bio slučaj s PS3. Govoreći o rezultatima istraživanja, zaposleni u kompaniji Baird, Colin Sebastian je rekao: “Uzimajući u obzir krhko stanje igračkog tržišta, očekujemo da E3 u junu imati još veći značaj i da će verovatno ponuditi prvi uvid u sisteme nove generacije.\nNaše provere ukazuju da će hardver biti napravljen većinom od vrhunskih PC komponenti uz hibridni fizički/digitalni model distribucije, bolje glasovne kontrole i motion senzore. Korišćenje PC arhitekture bi trebalo da ima mnoge prednosti – razvojni timovi brže će se upoznavati s novom tehnologijom a cena produkcije bi trebala da bude niža.\nTakođe, biće lakše izgraditi onlajn servise i nuditi više sadržaja. Microsoftu će to dozvoliti da se bolje integriše s Windowsom 8 i Windows Mobile uređajima.” Sebastian veruje da će se PS4 pojaviti u oktobru a novi Xbox u novembru ove godine.\nKoliko će koštati novi Xbox i PlayStation? was last modified: January 15th, 2013 by Redakcija\nSony PlayStation 4 tek na leto


Učestvovao je direktor Kancelarije predsedništva, za međunarodne i institucionalne odnose CEOE, Narciso Kasado (Narciso Casado).\nNarciso Casado, direktor Kancelarije predsedništva, za međunarodne i institucionalne odnose CEOE, sastao se sa novim ambasadorom Republike Srbije u Španiji, Katarinom Lalić Smajević kako bi analizirali bilateralne ekonomske i trgovinske odnose, kao i buduće zajedničke aktivnosti . Tokom sastanka je istaknut proces ekonomske transformacije zemlje u poslednjih nekoliko godina, imajući u vidu buduće pristupanje Srbije Evropskoj uniji. Srbija pregovara sa EU o uslovima za njen pristup.\nOdnosi između dve zemlje su veoma pozitivni u različitim oblastima, ali daleko su od postojećeg potencijala, te smatraju važnim da se ponovo pokrenu poslovni odnosi na bilateralnom nivou u oblastima u kojima su španske kompanije svetski lideri, kao što su energetski sektor, infrastruktura, poljoprivredna industrija, automobilska industrija ili tretiranje vode, između ostalog. Osim toga, istaknut je značaj trgovinskih sporazuma na bilateralnom i multilateralnom nivou Srbije sa EU, Rusijom, Kinom i Turskom, kao i uloga glavnog ekonomskog motora u CEFTA sporazumu i logističkog centra na Zapadnom Balkanu.\nOstala pitanja o kojima se govorilo na sastanku bila su u vezi sa procesom privatizacije srpskih javnih preduzeća, mogućnostima razvoja javno-privatnog partnerstva i normativnim reformama u ovoj oblasti, kao i u oblasti koncesija. Sastanku je prisustvovala i Lourdes Pamies (Lourdes Pámies), odgovorna za međunarodne odnose CEOE-a.


Ljajić: Na Sajmu sporazum o turistiĆkoj saradnji sa UAE | Kamatica\nPočetna > vest > Ljajić: Na Sajmu sporazum o turistiĆkoj saradnji sa UAE\nLjajić: Na Sajmu sporazum o turistiĆkoj saradnji sa UAE\nTekst objavljen: 18.02.2015 12:24\nNa predstojećem Sajmu turizma u Beogradu biće potpisan sporazum o saradnji u oblasti turizma sa Abu Dabijem, koji će podrazumevati razmenu stručnjaka, međusobne posete i zajedničke turističke ponude, rekao je ministar trgovine, turizma i telekomunikacija Rasim Ljajić.\nOn je, na prijemu koji je Ambasada UAE u Beogradu sinoć priredila povodom učešća te zemlje kao partnera 37. Međunarodnog sajmu turizma u Srbiji, rekao novinarima da je sada više nego izvesno da ćemo imati rekordan broj izlagača - više od 1.100.\n"Na sajmu ćemo potpisati sporazum o saradnji u oblasti turizma sa Abu Dabijem koji podrazumeva razmenu stručnjaka, eksperata, međusobne posete, kreiranje nečega što bi moglo da bude zajednička turistička ponuda, imajući u vidu činjenicu da imamo zajedničku aviokompaniju koja je u velikoj meri doprinela rastu broja turista iz UAE", precizirao je Ljajić.\nOn je podsetio da sada na relaciji Beograd-Abu Dabi postoji 18 letova nedeljno i da su ukinute vize za gradjane UAE.\n"Sve je to učinilo da u značajno većem procentu imamo goste i turiste iz ove zemlje", istakao je ministar Ljajić.\nOn je rekao da će na Sajmu učestvovati izlagači iz još 49 zemalja, te da se očekuje ogromno prisustvo i interesovanje.\n"Srbija se na ovaj način pozicionira na turističkoj mapi i Evrope i sveta, a osim toga mi turizam pozicioniramo kao značajnu privrednu granu u Srbiji, čini mi se prvi put, s obzirom na potencijale koje smo i do sada imali, a koji, nažalost, nisu bili iskorišceni", zaključio je Ljajić.\nSajam turizma biće održan od 19. do 22. februara na Beogradskom sajmu.\nmeđunarodni sajam sajam turizma beogradski sajam


Hocu.ba AFS: Program razmjene za srednjoškolce u Belgiji – Hocu.ba\nAFS: Program razmjene za srednjoškolce u Belgiji\niz Bosne i Hercegovine da provedu školsku godinu ili tri mjeseca u maloj, ali gusto naseljenoj zemlji u Zapadnoj Evropi.\nTokom seminara učesnici imaju priliku naučiti sve što ih zanima o institucijama EU, evropskom i aktivnom građanstvu, posjetiti Parlament EU i družiti se sa oko 200 učesnika programa iz cijele Evrope. Saznajte više informacija o životu u Begiji i specifičnostima belgijske kulture na stranici zemlje.\nDodate informacije i rokove za prijave možete pronaći ovdje.\n« SHL: Poziv za dostavljanje projektnih prijedloga na temu Integracije mladih migranata i izbjeglica\nHHC BiH: Raspisuje konkurs za poziciju Koordinator za razvoj »


Naslovna/Banjaluka/Promijenjen režim saobraćaja u Srpskoj ulici\nU Srpskoj ulici, neposredno prije ukrštanja sa Ulicom Nikole Pašića, od danas je promijenjen režim odvijanja saobraćaja.\nZbog slabije preglednosti na ukrštanju Srpske ulice sa Ulicom Nikole Pašića, kao i vožnje nebezbjednom brzinom, što je dovodilo do učestalih saobraćajnih nezgoda, odlučeno je da se na jednom dijelu ulice (prije ukrštanja) parkiranje prebaci sa desne na lijevu stranu, a odvijanje saobraćaja na suprotnu stranu. Očekujemo da će vozači sada morati da uspore jer se putanja njihovog kretanja sa jedne strane prebacuje na drugu stranu kolovoza. U okviru ove promjene, postavljeni su montažno-demontažni ivičnjaci koji preusmjeravaju vozače sa jedne strane kolovoza na drugu, kao i odgovarajuća saobraćajna signalizacija. Takođe, dolaskom na raskrsnicu, ulaz u samu raskrsnicu će biti sa desne (umjesto sa lijeve) čime je obezbijeđena znatno bolja preglednost – objašnjavaju u Odjeljenju za saobraćaj i puteve.\nNezgoda saobraćaj ulice vozač vozači\nPoziv građanima da daju prijedloge za male intervencije objavljeno Srijeda, 11. Septembar, 2019.


U svetu 151.767 zaraženih osoba, preminule 5.764 osobe u 137 zemalja i teritorija - TV, radio i internet Biser, Pozarevac\nNajveći broj zaraženih u poslednja 24 sata zabeležen je u Italiji, gde je broj inficiranih sada 21.157, dok je registrovan 1.441 smrtni slučaj.\nU Kini gde se u decembru pojavila bolest ima 80.824 zaraženih od kojih je umrlo 3.189 i izlečeno 65.541. Posle Kine i Italije koje su najviše pogođene virusom, slede Iran sa 611 mrtvih i 12.729 zaraženih, Španija sa 183 smrtna slučaja i 5.753 zaraženih i Francuska sa 79 mrtvih, a zarežena je 3.661 osoba.\nVlasti u Republici Srpskoj najavile su postavljanje šatorskih naselja na granicama kao i karantinskih objekata na aerodromima. U Severnoj Makedoniji ima 19 zaraženih.\nIzvor: N1, WHO


DOBA je dobila priznanje Udruženja Menadžera\nIzvršna direktorka Udruženja Menadžera, Petra Juvančič, je na današnjoj Svečanoj sednici senata DOBA Fakulteta, DOBI dodelila priznanje povodom 30. godišnjice rada za jačanje i širenje znanja, podsticanje inovativnog učenja i doprinos razvoju menadžerske struke.\nKako je istakla gospođa Juvančič u svom govoru, DOBA podstiče značaj doživotnog obrazovanja, sa čime se brine o podizanju nivoa obrazovanja u Sloveniji. DOBA je ta, koja sa svojim programima i inovativnim pristupima razvija sadašnje i buduće generacije menadžera i vođa, koji nas vode, i koji će nas voditi putem daljeg razvoja. U Sloveniji su nam hitno potrebni strukovni menadžeri sa puno znanja, koje negujemo i na DOBI.\nGospođa Juvančič se DOBI zahvalila za jačanje i širenje znanja, podsticanje inovativnog učenja i doprinos u razvoju menadžerske struke u Sloveniji, a za sve zasluge nam Udruženje Menadžera dodeljuje posebno priznanje.


POGLAVLJE 23: U skladu sa Akcionim planom za Poglavlje 23 Tužilaštvo za ratne zločine treba da izradi i usvoji Tužilačku strategiju za istragu i gonjenje ratnih zločina\nPred novim Tužiocem za ratne zločine nalaze se brojni izazovi i velika odgovornost, izjavila je ministarka pravde Nela Kuburović navodeći da je izbor novog tužioca od velikog značaja i za ispunjenje obaveza koje je Srbija preuzela u okviru Poglavlja 23.\nVlada Republike Srbije je parlamentu predložila dva kandidata za novog tužioca za ratne zločine, Milana Petrovića i Snežanu Stanojković, a na tu funkciju će biti izabran kandidat koji dobije većinu glasova poslanika.\n"Jedan od prvih koraka koji se u skladu sa Akcionim planom za Poglavlje 23 očekuje od Tužilaštva za ratne zločine, jeste izrada i usvajanje Tužilačke strategije za istragu i gonjenje ratnih zločina", rekla je Kuburović obrazlažući u Narodnoj skupštini Republike Srbije predlog za izbor novog tužioca za ratne zločine, ali i predloge za izbor više javnih tužilaca.\nDodala je da u okviru ove Strategije, Tužilaštvo za ratne zločine treba da učini potrebne napore na unapređenju unutrašnje organizacije i unapređenja efikasnosti rada Tužilaštva.\nKaže da su, pored Akcionog plana za Poglavlje 23, brojne buduće aktivnosti Tužilaštva za ratne zločine definisane i u okviru Nacionalne strategije za procesuiranje ratnih zločina ("Sl. glasnik RS", br. 19/2016).\n"Po broju i obimu aktivnosti iz ove Strategije koje je potrebno sprovesti, Tužilaštvo za ratne zločine čini glavnog nosioca njenog uspešnog sprovođenja", navodi Kuburović.\nTužilaštvo ima i značajnu ulogu u procesu efikasne međunarodne, a naročito regionalne saradnje u istrazi i procesuiranju ratnih zločina, zbog čega izbor novog Tužioca treba da pomogne i intenziviranju ovih mehanizama.\n"Imajući sve ovo u vidu, kao i činjenicu da se usled ponovljene procedure izbora već značajno kasni sa sprovođenjem dva strateška dokumenta, pred novim tužiocem nalaze se brojni izazovi i velika odgovornost, čije su razumevanje oba kandidata dokazala kroz predložene programe rada", kaže Kuburović.\nMinistarka pravde je, obrazlažući i druge predloge za izbor u više javnih tužilaštava u Srbiji rekla da su za te funkcije predloženi najbolji kandidati.\n"Uverena sam da će predložena rešenja, ukoliko ih budete podržali, doprineti što kvalitetnijem radu javnih tužilaštava i što efikasnijoj i kvalitetnijoj borbi protiv korupcije koja predstavlja jedan od prioriteta ove Vlade Republike Srbije i Ministarstva pravde", kaže Kuburović.


Branše - Rösler Oberflächentechnik GmbH\nRöslerova rešenja za različite branše: od dizni za sačmarenje do potpuno automatskog kompletnog rešenja\nNajsavremenija perfektna obrada površina\nBez obzira da li se radi o otpresku, visoko poliranim implantatima ili plemenito matiranom kućištu sata: tehnika sačmarenja i kliznog brušenja su ekstremno efektni postupci za oplemenjivanje površina, pa se zato koriste u mnogim granama industrije i zanatstva.\nMnogobrojne firme su orjentisane na Röslerove postupke kliznog brušenja i sačmarenja. Oslanjaju se na to, da će Rösler naći najbolja procesno-tehnička rešenja za obradu površina. Ova inovativna sposobnost je naša snaga. Bilo da se radi o tehnici turbina, dizni, kliznog brušenja ili automatizaciji, rukovanju delovima, optimalnoj kontroli procesa ili tehnici otpadnih voda: Mi imamo odgovarajuće rešenje.\nPotrebama tržišta odgovaramo blagovremeno ciljanim rešenjima obrade i sto-procentno reprodukujućim kvalitetom površine i najvišom merom ekonomičnosti. Pri tom radni komad, mašinu, procesna sredstva i tehniku otpadnih voda posmatramo kao celovit i trajan proces.


Broj pregleda : 6993508\nTu informaciju potvrdio je i direktor BH-Gasa Mirza Sendijarević, koji je kazao da su obaviješteni o mogućim problemima s isporukom.\n"Trenutno niko u svijetu ne može predvidjeti kako će se situacija razvijati u odnosima tih dviju zemalja, od čega i zavisi uredno snabdijevanje. Do sada nije bilo nikakvih problema, a nemamo ni najava da bi ih moglo biti" - rekao je Sendijarević.\nNo, osim mogućih problema s isporukom plina zbog odnosa Ukrajine i Rusije, građani BiH bez ovog energenta mogli bi ostati i zbog neizmirenih računa Gazprom Exportu. Iz BH-Gasa upozorili su, naime, da im Sarajevogas duguje gotovo 48 miliona KM, uključujući i fakturu za februar od 11.090.254 KM.\n"Do 15. marta morali su nam platiti minimalno pola februarske fakture, a ostatak do kraja marta. No, uplatili su samo 4.223.159 maraka, zbog čega smo im bili reducirali isporuku plina. Odgovorni u Kantonu Sarajevo i Sarajevogasu ne poštuju i krše plaćanja, što sve potrošače u BiH dovodi u tešku situaciju i ugrožava snabdijevanje cijele BiH plinom" - rekao je Sendijarević i dodao da još nisu platiti dug ruskim isporučiocima.\nMinistar prostornog uređenja i zaštite okoliša KS-a Zlatko Petrović kazao je da Kanton ne bježi od obaveze plaćanja, ali da trenutno nemaju novca koliko traži BH-Gas.\n"Nedostaje nam oko 3,5 miliona KM i moraju to razumjeti. Ne može od mene tražiti milione kao da ih držim u šaci, ja nemam taj novac, ali ćemo sa zakašnjenjem platiti. Ako nedostaje BH-Gasu za isplatu isporučiocu, neka politika uradi svoje, neka se, osim Kantonalne vlade, u rješavanje problema uključi i Vlada FBiH" - rekao je Petrović.\n/ Izvor : Fena /


Jubilarna 10. Beogradska Coca-Cola biciklijada - Sportske vesti - Savremenisport.com\nNaslovna :: Sportske vesti ::\tJubilarna 10. Beogradska Coca-Cola biciklijada\nBeograd, 11. jun 2014 - Jubilarna, deseta "Beogradska Coca-Cola biciklijada" u organizaciji Asocijacije "Sport za sve" Beograda, pod pokroviteljstvom Grada Beograda i uz podršku Coca-Cola sistema kao strateškog partnera, održaće se u nedelju, 15. juna.\nTrasa tradicionalne gradske manifestacije ići će sledećom putanjom: Makedonska ulica, Dečanska ulica, Terazijski tunel, Brankova ulica, Brankov most, Bulevar Mihajla Pupina, Kružni tok, Omladinskih brigada, Jurija Gagarina, Most na Adi, Radnička ulica, Ada Ciganilja (cilj kod kupatila "Beograd"). Start je zakazan za 11 časova, na Trgu Republike, a neposredno pre toga okupljeni će imati priliku da se druže i vežbaju sa Sarom Jovanović, ambasadorom Coca-Cola pokreta za radost. Svi učesnici dobiće neophodne savete o pravilnoj i bezbednoj vožnji, nakon čega će krenuti u rekreativnu vožnju uz pratnju saobraćajne policije.\nPovodom obeležavanja jubileja, deset godina "Beogradske Coca-Cola biciklijade", Coca-Cola sistem doniraće Beogradu deset parking mesta za bicikle. Fotografije tri modela parkinga biće postavljene na Fejsbuk stranici Fabrika radosti, a od nedelje, 15. juna, u narednih mesec dana, svi biciklisti će svojim "lajkovima" imati priliku da odluče koji model parkinga im se najviše dopada. Model parkinga sa najviše "lajkova" biće postavljen na deset gradskih lokacija.\n"Beogradska Coca-Cola biciklijada", koju podržava i JP Ada Ciganlija, promoviše bicikl kao ekonomično, turističko ali i ekološko sredstvo kojim čuvamo životnu sredinu. Ove godine, očekuje se učešće nekoliko hiljada biciklista svih generacija iz cele Srbije. Na cilju, svi učesnici dobiće biciklističku vozačku dozvolu sa brojem koji će im omogućiti učešće u nagradnoj lutriji, a najsrećnije očekuju i vredni pokloni partnera i donatora: kompanije "Capriolo", turističke agencije "Odeon", Beogradskog sajma, Asocijacije "Sport za sve" Srbije, "Verano motorsa", "Cargo partnera", značajnog broja fitnes klubova i centara


SportDC - Vesti - Ostalo - Otvoren odbojkaški kamp na Palama\nNedelja, 16.12.2018 08:28\n16.07.2018 Miljan Rašević\nU organizaciji Odbojkaškog saveza Republike Srpske i uz podršku Ministarstva omladine, porodice i sporta Republike Srpske u sali Osnovne škole „Srbija“ svečano je otvoren odbojkaški kamp za kadete i kadetkinje.\nPrema riječima predsjednika OS Republike Srpske Milutina Popovića, ovogodišnji odbojkaški kamp okupiće oko 100 dječaka i djevojčica iz Srbije i Republike Srpske, koji će raditi i trenirati narednih šest dana.\n„Dugo smo bili u Trebinju, pa smo odlučili da napravimo promjenu iz razloga što ovdje u Palama imamo odlične uslove. Sami smo u kampu, ne smetamo jedni drugima u vremenu i prostoru i imamo idealnu nadmorsku visinu“, rekao je Popović novinarima.\nPopović je podsjetio da je ovaj odbojkaški kamp i ranije održavan u Palama.\nNačelnik opštine Pale Boško Jugović izrazio je zadovoljstvo što je opština kojom on rukovodi dobila priliku da bude domaćin jednog ovakvog odbojkaškog kampa.\n„Zahvaljujem se Odbojkaškom savez Republike Srpske što je ponovo Paljanima ukazao povjerenje i što večeras ovdje možemo da vidimo oko stotinu kadeta i kadetkinja, koji će imati odlične uslove za treninge“, istakao je Jugović.\nOn je dodao da će sva djeca biti smještena u studentskim domovima i izrazio nadu da će se Paljani na kraju pokazati kao dobri domaćini.\nOdbojkašica „Bimal Jedinstva“ iz Brčkog Ana Gajić, kao dugogodišnji učesnik ovog kampa, istakla je da su joj učešća na ovakvim turnirima mnogo pomogla u sticanju novih vještina.\nGajićeva je dodala da osim prilike da napreduju u odbojci, ovaj kamp djeci nudi odlične prilike za sklapanje novih prijateljstava.\nSvi učesnici na odbojkaškom kampu će, pored rada u sportskoj sali Osnovne škole „Srbija“ imati na raspolaganju terene za odbojku na pijesku u školskom dvorištu, kao i sportske terene Studentskog centra „Pale“ u naselju Koran.\nOdbojkaški kamp će trajati do 22. jula 2018. godine.


Haradinaj najveći gubitnik izbora na Kosovu\nNi takse mu nisu pomogle\nRamuš Haradinaj je vjerovatno najveći gubitnik izbora koje na KiM organizuju prištinske vlasti, pošto mu njegova politika tvrdog insistiranja na taksama za robu iz centralne Srbije nije pomogla da ostvari bolji izborni rezultat, nego na ranijim izborima.\nMožda se Ramuš Haradinaj nadao da će čvrstim insistiranjem na taksama – za koje je i Aljbin Kurti iz Samoopredjeljenja koje se može smatrati najvećim dobitnikom izbora, rekao da je spreman da ih ukine – uspjeti da pridobije značajniju podršku birača, ali tu treba imati u vidu da Haradinaj zapravo nikada nije imao značajniji uspjeh na izborima kada je njegova stranka samostalno ili sa manjim partnerima izlazila na izbore.\nHaradinajeva politička težina, osim naslijeđa OVK proistekla je iz činjenice da je dva puta biran za premijera kada je njegova Alijansa na izbore išla u većim koalicijama.\nTako je 2004. godine AAK na izborima dobila 8,39 odsto glasova, dok su ubjedljivo najviše glasova dobile Demokratska liga Kosova (stranka koju je vodio Ibrahim Rugova) više od 45 odsto, i Demokratska partija Kosova Hašima Tačija sa preko 30 odsto glasova.\nHaradinaj je ušao u koaliciju sa DLK i kao tas na vagi dobio premijersko mjesto koje će držati do 2005. godine kada je zbog poziva iz Haga napustio politiku. Ispostaviće se privremeno.\nTri godine kasnije 2017. godine dolazi do takozvane “ratne koalicije” kada Haradinajeva AAK ulazi u veliku koaliciju sa Tačijevom DPK i posle 33,7 odsto glasova dolazi na vlast, a Haradinaj ponovo na mjesto premijera.\nAAK je u raspodjeli mandata dobio 12 mesta od 120 u Skupštini, koliko je recimo i samostalno osvojila 2010. godine i to je maksimum koji je ova stranka ikada imala.\nPoslije još jednog poziva u Hag Haradinaj je podnio ostavku što je bio okidač za ove vanredne izbore na kojima je njegova stranka vjerovatno ostala daleko od raspodjele vlasti.\nPrema preliminarnim rezultatima sa 95,88 odsto prebrojanih glasova na prevremenim parlamentarnim izborima na Kosovo “Samoopredjeljenje” je dobilo 197.966 glasova što je 25,79 odsto, dok je Demokratski savez Kosova dobio 192.300 ili 25.05 odsto glasova.\nTo znači da je, prema sadašnjem presjeku, “Samoopredjeljenje” pobjednik izbora sa samo 0,74 odsto glasova više od DSK.\nŠto se tiče glasanja za 10 mandata koji pripadaju srpskoj zajednici, Srpska lista je osvojila 47.633 glasova ili 6,21 odsto od ukupnog broja glasova i time dobija svih deset garantovanih mandata.\nNa trećem mjestu je Demokratska partija Kosova sa 162.342 ili 21,15 odsto glasova, dok je koalicija Alijansa za budućnost Kosova sa Socijaldemokratskom partijom Kosova dobila 89.287 glasova, odnosno 11,63 odsto prebrojanih glasova.\nizbori na Kosmetu Ramuš Haradinaj Kosovo\n4542 glasova 72%


Novi Volvo FH u središtu pažnje na IAA sajmu u Hanoveru - KAMIONI.NET\nNova Volvo FH serija je u centru pažnje na IAA, međunarodnom sajmu komercijalnih vozila u Hanoveru. Mnogi posetioci žele da vide nova vozila, za koja Volvo kaže da će postaviti nove standarde među kamionima koji voze na velike razdaljine.\n“Ono što vidite ovde je poslednja generacija FH kamiona. A mi ne govorimo o fejsliftingu, ovo je sasvim novi kamion”, rekao je Klaes Nilson, predsednik kompanije Volvo Trucks, na konferenciji za štampu u Hanoveru. “Investirali smo skoro 1,3 milijarde evra u novi Volvo FH kamion. To je izuzetan kamion za transport na velike razdaljine, a njegova tehnologija je daleko ispred njegovih konkurenata”.\nNova Volvo FH serija je zvanično otkrivena na spektakularnom predstavljanju novinarima i odabranim kupcima u Geteborgu, 5. septembra. Međutim, IAA je prva prilika da mnogi vide ovaj novi Volvoov asortiman izbliza. Deset novih kamiona je prikazano na štandu kompanije Volvo Trucks, a prvi put u svetu su predstavljene neke inovacije na ovom modelu za poboljšanu efikasnost u potrošnji goriva, manevrisanje, vremena korisnog rada i okruženja vozača.\n“Sve u svemu, naš novi kamion Volvo FH je mnogo više od kamiona svetske klase, to je kompletno, konkurentno poslovno rešenje”, dodao je Klaes Nilson. “On sadrži novine koje daju našim klijentima dodatnu vrednost u poređenju sa današnjom ponudom – a to će dodatno osnažiti našu vodeću poziciju i pomoći nam da dobijemo novi udeo na tržištu, naročito ovde u Nemačkoj”. Snažan naglasak je stavljen na smanjenu potrošnju goriva novog kamiona Volvo FH i njegov uticaj na životnu sredinu sa naglaskom na Euro VI motor i novu I-Torque pogonsku liniju.\n“I-Torque daje visok obrtni momenat pri malom broja obrtaja i, uz Euro 6 motor, čini ga I-Shift menjač sa tehnologijom duplog kvačila, što rezultira odličnom sposobnošću u vožnji, tihim radom i velikom efikasnošću u potrošnji goriva”, kaže Rikard Fric, viši potpredsednik kompanije Volvo Trucks. I-See, novi softverski paket za I-Shift menjač, memoriše podatke sa puta i automatski optimizuje promenu stepena prenosa (“brzina”) u skladu sa topografijom puta. Radeći zajedno sa I-Torque pogonskom linijom, I-See i drugačiji hardver utiču ma smanjenu potrošnju goriva za do deset odsto.\nVidi film pravo sa Volvo štanda na IAA: http://www.youtube.com/watch?v=y1Vpi3lMsw0&feature=youtu.be\nEuro VI motor će biti na raspolaganju od proleća 2013, a I-torque pogonska linija će za evropsko tržište biti predstavljena na jesen 2013. Potpuno novi Volvo FH kamion će biti isporučen evropskim klijentima na proleće 2013. Prvi kamion će biti na aukciji na Ebayu a sav novac ide u dobrotvorne svrhe. Posetite aukciju ovde: http://auction.volvotrucks.com/\nKAMIONI.NET > Kamioni > Novi Volvo FH u središtu pažnje na IAA sajmu u Hanoveru


Radulović na Diplomatskoj akademiji u Beču: „Možda postoje bolja vremena, ali ovo je naše“\nRadulović na Diplomatskoj akademiji u Beču: „Možda...\nObjavljeno: 13.10.2021. • 09:00 Autor: Ministarstvo vanjskih poslova\nZadatak Zapadnog Balkana je da zajednički istakne značaj prisustva Evropske unije na ovom području, podsjeti da smo dio Evrope i pokaže da želi da dijeli iste demokratske principe i vrijednosti. Građanima Crne Gore dugujemo Evropsku uniju, posebno imajući u vidu činjenicu da skoro 80 odsto njih podržava naše članstvo – poručio je ministar vanjskih poslova Đorđe Radulović na prestižnoj Diplomatskoj akademiji u Beču gdje je održao predavanje „Zapadni Balkan – Kamen spoticanja ili dio mozaika koji nedostaje EU?“\nU jednoj od najstarijih evropskih institucija, posvećenih usavršavanju diplomata, ministar Radulović je studentima kroz pet tematskih cjelina, predstavio zašto je pristupanje EU cilj Crne Gore, zatim korake ka ostvarenju tog prioriteta, najveće izazove, očekivanja i razloge zbog kojih je Zapadni Balkan potreban Evropskoj uniji.\nCitirajući Žan Pol Sartra riječima „Možda će biti ljepših vremena, ali ovo je naše“, šef crnogorske diplomatije je kazao da, iako smo svjesni različitih izazova sa kojima se suočava EU, kao i činjenice da politika proširenja nije uvijek na vrhu agende, jer članice, prije svega, treba da kroz međusobne odnose i zajedničke odluke ojačaju položaj Unije, mi ipak treba sada da učinimo sve sa naše strane i pokažemo da pripadamo Evropi.\nEvropska unija, kakvu danas poznajemo, sa svojih 27 država članica i vrlo specifičnim sistemom odlučivanja, ne samo da se prilagođava promjenama, već se kontinuirano razvija i jača sfere uticaja na globalnom nivou. Vjerujem da vam je jasno da je EU vremenom, od svog osnivanja, stalno privlačila druge evropske zemlje da joj se pridruže – kazao je šef crnogorske diplomatije, dodajući da je Crna Gora odlučna u namjeri da baštini zapadne vrijednosti, jer je za nas to put koji nema alternativu.\nU svjetlu usvajanja nove metodologije pristupa, rekao je da su vladavina prava i borba protiv korupcije u osnovi naših pregovora. Ministar Radulović je kazao da broj izazova u pregovaračkom procesu zavisi od rezultata u oblasti vladavine prava.\nAko stvorite nezavisne institucije, ako se uspješno borite protiv korupcije i organizovanog kriminala, ako imate slobodu medija, onda će se izazovi smanjiti. Nakon toga, u fokusu će biti ekonomski oporavak i pravda, a ne podjele. Naš cilj je da istrajemo na tom putu i pokažemo državama članicama koje su skeptične po pitanju proširenja, da je naša geostrateška orijentacija jasna i da ne želimo samo deklarativno da budemo dio Unije – kazao je ministar Radulović, dodajući da je dobar argument za to stopostotna usklađenost Crne Gore sa Zajedničkom vanjskom i bezbjednosnom politikom EU.\nShodno tome, vjerujem da je učešće zemalja Zapadnog Balkana od vitalnog značaja u radu Konferencije o budućnosti Evrope, jer se naša strategija mora čuti. Mi nismo kamen spoticanja, već dio mozaika koji nedostaje EU – kazao je ministar Radulović.\nMinistar Radulović je kazao da EU i Zapadni Balkan dijele odgovornost za izgradnju mirne, prosperitetne i ujedinjene Evrope.\nUlaganje u stabilnost i prosperitet regiona zapravo je ulaganje u bezbjednost i budućnost Evropske unije, odnosno Evrope u cjelini. Bliža saradnja je u našem zajedničkom interesu, jer je to jedini način da građanima pružimo ekonomske i socijalne benefite i sigurnost – kazao je šef crnogorske diplomatije.\nOn je ocijenio da je politika proširenja još uvijek živa, te da prolazi kroz promjene zavisno od trenutka u kojem se o njoj pregovara.\nŠto se tiče Crne Gore, reformske aktivnosti u oblasti vladavine prava označili smo kao apsolutni prioritet, ne samo u kontekstu daljeg napretka u pristupnim pregovorima, već i kada je u pitanju ukupni napredak crnogorskog društva u cjelini. Bolji životni standard i evropski kvalitet na svim poljima je nešto čemu svi težimo, a jedan od najefikasnijih mehanizama za postizanje tog cilja je proces evropskih integracija i pristupnih pregovora – poručio je ministar Radulović.\nSvjesni smo izazova koji nas očekuju i spremni smo da ih riješavamo u saradnji sa svim akterima u crnogorskom društvu, stoga očekujemo podršku naših evropskih partnera na tom putu – zaključio je šef diplomatije.\nMinistar Radulović je u Beču razgovarao sa direktorom Diplomatske akademije Emilom Briksom. Tom prilikom, potvrđena je odlična i kvalitetna višegodišnja saradnja između dvije diplomatske akademije.\nĐorđe Radulović Diplomatska akademija u Beču\nMinistar Radulović: Crna Gora posvećena borbi protiv organizovanog kriminala i terorizma 07.09.2021.\nMinistar Radulović i komesarka Gabriel: EU posvećena ideji SEEIIST 01.09.2021.\nMinistar Radulović i ministarka Bratić u Bernu 14.09.2021.


Vojska Albanije stiže na Kosovo\nVojska Albanije stiže na Kosovo\nTačijeve nelegalne institucije na okupiranim teritorijama i Albanija su potpisali sporazum o vojnoj saradnji, kao i boravku pripadnika jedne oružane snage na teritoriji druge, javili su danas kosovski mediji.\nSporazum su u Prizrenu potpisali Agim Čeku i ministar odbrane Albanije Arben Imami.\nKako je navedeno, sporazum sadrži proceduru za ulazak i izlazak kao i privremeni boravak i status pripadnika Oružanih snaga Republike Albanije i pripadnika „Kosovskih zaštitnih snaga“ na teritoriji druge strane potpisnice.\n„Tokom godina saradnje sa Ministarstvom odbrane Republike Albanije ostvarili smo seriju aktivnosti i naša saradnja je bila izuzetno plodonosna. Ovoj saradnji sada pridodajemo i jedan dokumenat koji reguliše naše odnose još snažnije i to na osnovama standarda NATO“, rekao je Čeku.\nAlbanski ministar je kazao da potpisani sporazum potvrđuje da se plodonosna saradnja dve strane nastavlja. Imami je rekao i da je uspostavljanje bliskih „odnosa oružanih snage Kosova i Albanije“ moguće jer obe strane idu putem integracije u NATO.


SAD, Britanija i Kanada mogu da razmeste vojsku u Istočnoj Evropi - Sputnjik Srbija\nSAD, Britanija i Kanada mogu da razmeste vojsku u Istočnoj Evropi\n22:35 20.05.2016 Preuzmite kraći link\nSjedinjene Američke Države, Velika Britanija i Kanada predviđaju prisustvo svojih vojnika u istočnom bloku NATO-a, uključujući Poljsku, izjavio je šef poljske diplomatije Vitold Vaščikovski posle razgovora sa predstavnicima zemalja tog bloka u Briselu.\n„Sve tri države predviđaju prisustvo svojih vojnika na teritoriji istočnog bloka“, rekao je Vaščikovski, a prenosi informativna agencija RAR.\nPrema njegovim rečima, Poljska je dobila uveravanja o tome da će vojno prisustvo biti obezbeđeno i na njenoj teritoriji, a reč je o vojnicima i vojnoj tehnici.\nMinistar nije saopštio druge detalje. Prema njegovim rečima, to će učiniti ministar odbrane Antoni Mačerevič koji će u junu učestvovati na sastanku ministara odbrana zemalja NATO-a.\nvojna tehnika, vojska, NATO, Kanada, Istočna Evropa, Poljska, Velika Britanija


Društvo Archives - Stranica 5 od 215 - Televizija Kopernikus TV K::CN\nGovoreći o protestima zbog velike cene goriva kojima je blokirano nekoliko gradova u Srbiji, Vučić kaže da se i on oseća krivim.“Živ se jedem što sam, kao i obično, rekao … ...više...\nGovoreći o protestima zbog cene goriva, predsednik Srbije Aleksandar Vučić rekao je da s cenom benzina ne može mnogo da se uradi, ali s cenom dizela može. On je nabrojao … ...više...\nKompanija „Lidl“, nemački prehrambeni trgovinski lanac broj jedan u Evropi, stigla je i u Srbiju. U prisustvu predsednika Srbije Aleksandra Vučića otvoren je logistički centar u Novoj Pazovi. Do kraja … ...više...\nSvečanom ceremonijom u bazi „Jug“ počela je međunarodna vežba „Platinasti vuk 18“, koja će se realizovati do 22. juna ove godine. Na vežbi će učestvovati oko 500 oficira, podoficira i … ...više...\nPotpredsednik SNS-a Marko Đurić izjavio je da je prilikom protesta zbog cene goriva napadnut nedužan stanovnik Beograda, da je to neviđen akt nasilja, gde je i „pala krv“ i zatražio … ...više...\nNove blokade puteva, policija uklonila osam vozila na Gazeli\n„Putevi Srbije“ saopštavaju da i dalje traje blokada saobraćaja na nekoliko deonica. Most Gazela nakratko je jutros bio blokiran u pravcu ka aerodromu dok policija nije uklonila osam vozila koja … ...više...\nDanas konačno počinje da radi Komisja za nestale bebe\nMešovita komisija koja će vršiti istrage u slučajevima nestalih beba, četiri meseca posle osnivanja, dabas počinje sa radom. Komisiju sačinjavaju predstavnici državnih institucija i roditelja dece koji sumnjaju da su … ...više...\nSrbija je zemlja radne emigracije jer je 2016. godine na rad u inostranstvo upućeno (detaširano) oko 10.580 radnika, a prošle 13.916 radnika. To je nedavno rekla savetnica u Ministarstvu za … ...više...


FINIZ: PANDEMIJA POKRENULA I BROJNE INOVACIJE - Udruženje poslovnih žena Srbije\nFINIZ: PANDEMIJA POKRENULA I BROJNE INOVACIJE\nIako je pandemija kod većine preduzeća uticala na smanjenje prihoda i tražnje proizvoda, ona je pokrenula brojne inovacione aktivnosti kod ženskih preduzeća koje su kupovinom opreme, uvođenjem novih proizvoda, proširivanjem internet prodaje i osvajanjem novih tržišta odgovorile na krizu, rekla je Sanja Popović Pantić iz Udruženja poslovnih žena na osnovu istraživanja malih i srednjih preduzeća.\nOna je govorila na Međunarodnoj naučnoj konferenciji FINIZ, pod nazivom ”Da li ste spremni za ContinuousNEXT® pristup po okončanju pandemije izazvane virusom Covid-19?”. Konferencija se održala online 3. decembra, a organizator je Univerzitet Singidunum.\nPredsedavajući plenarne sesije bila je prof.dr Lidija Barjaktarović, dekanka Poslovnog fakulteta u Beogradu. Ona se osvrnula na aktuelnost teme konferencije, ali i istakla činjenicu da su zaključci i inicijative proistekle u diskusijama na konferenciji FINIZ imale i imaju rezultate u daljem poboljšanju poslovanja privrednih subjekata. Tako da su i sve sesije FINIZ-a 2021 u fokusu obrađivale podjednako važne teme koje su u funkciji podizanja kvaliteta korporativnog upravljanja.\nMarko Janković, predsednik Komisije za hartije od vrednosti se osvrnuo na sve aktivnosti koje su bile u funkciji daljeg razvijanja tržišta kapitala i uskladjivanju sa direktivama Ervopske Unije, kako bi isto postalo atraktivo i za investiture i za kompanije kojima je neophodno finansiranje. On je istakao da će 2022. godina biti trenutak da se vide ostvareni rezultati u ovom segmetnu.\nDejan Miletić, privremeni direktor Nacionalne akademije za javnu upravu osvrnuo se na značaj celoživotnog učenja, brzom prilagodjavanju promenama, digitalizaciji, ali i mogućnošću da studenti idu na stučnu praksu u Nacionalnu akademiju za javnu upravu.\nJelena Kralj, ACF sertifikovani trener, partner Pedersen & Partners, osvrnula se na to koliko je važno da ljudi rade na sebi u svakom trenutku i situaciji.\nRade Rakočević, osnivač Senzal kapital, ukazao je na izazove rasta i upravljanja malim i srednjim preduzećima, kao i na alternativne izvore finansiranja.


Severina kreće na regionalnu turneju, Beograd prvi među prestonicama : Nadlanu.com\nSeverina kreće na regionalnu turneju, Beograd prvi među prestonicama\nObjavljeno 22. feb 2013. / 14:00:52\nOno što se, uz premijeru spota za naslovnu pesmu sa novog albuma, najviše iščekivalo kad je u pitanju današnji Severinin susret sa novinarima su termini koncerata na predstojećoj turneji. Još od ranije je poznato da će Severina po drugi put nastupiti u beogradskoj Kombank Areni 30. marta, a da će uvertira u seriju koncerata po glavnim gradovima zemalja koje su činile bivšu Jugoslaviju biti 23. marta u riječkoj dvorani Mladost.\nSeverina će 13. aprila nastupiti u skopskoj Areni Boris Trajkovski, zagrebačka Arena je na redu 11. maja, a Ljubljana 30. maja. Termini za Podgoricu i Sarajevo će biti naknadno određeni a cilj je da se serija nastupa završi avgustovskim koncertom u pulskoj Areni. Za jesen je najavljena turneja po manjim halama u regionu.\nSeverina je, podsetimo, najavila da će predstojeći koncerti ima dosta pozorišnih elemenata, a za to će biti zadužena međunarodna organizacija Pandur Theaters. Učestvovaće i plesna grupa "Maestro" pod vođstvom Anžea Škubeja. Kostimografiju potpisuje Marko Mitanovski koji je sarađivao, između ostalog, i sa Lady Gagom, Beyonce...\n"Siguran sam da će kreacije Marka Mitanovskog odlično stajati našoj djevojci sa sela", rekao je domaćin konferencije, neuništivi Oliver Mlakar, a Mitanovski je imao duhovitu opasku:\n"Lakše će mi biti da radim kostime za Severinu nego za Beyonce, trebaće manje materijala za područje oko bokova".\nSeverina je, prethodno, objavila i spot za pesmu Uzbuna, a mi ćemo se prisetiti sada i jednog starog, neprolaznog hita, i to u specifičnoj, živoj verziji.\narena zagrebbijonsekombank arenakoncertkoncertiseverinaseverina vučković


EU gradi 20 stanova u Pančevu za izbegla i interno raseljena lica - EU Delegacija u Srbiji\nEU gradi 20 stanova u Pančevu za izbegla i interno raseljena lica\nU Pančevu je položen kamen temeljac za zgradu sa 20 stanova namenjenih izbeglicama i interno raseljenim licima čiju izgradnju finansira Delegacija Evropske unije (EU) u Srbiji. Početak radova svečano su obeležili šef Delegacije EU Majkl Devenport, predstavnica Danskog saveta za izbeglice Marina Kremoneze i gradonačelnik Pančeva Pavle Radanov.\n„Zahvaljujem budućim stanarima na strpljenju jer su suviše dugo čekali adekvatno stambeno rešenje. Sada izgleda da će iduće godine doći do održivog rešenja i mislim da ćemo biti zadovojni tek kada budete mogli da se preselite u svoje nove stanove“, rekao je Devenport.\n„Preostali broj porodica biće smešten u seoskim domaćinstvima koja su kupljena sredstvima iz fondova Evropske Unije i u pet montažnih kuća podignutih po želji ljudi iz kolektivnog centra“, naveo je Devenport.\nU zgradi čija će izgradnja koštati oko 450,000 evra, od 20 stanova, koji će biti opremljeni belom tehnikom i nameštajem, 16 će dobiti izbeglice, a četiri socijalno ugrožene porodice iz Pančeva.\n„Ovo je uspeh za sve nas koji smo u kolektivnom centru, da se skućimo, svako svoj stan da ima, mir i slobodu“, rekao je Dobrivoje Đorđević, izbeglica iz Suve Reke.\nPrema rečima gradonačelnika Pančeva, „kada zgrada bude završena naredne godine moći ćemo da zatvorimo poslednji kolektivni centar za izbeglice u Vojvodini“.\n„Preostali stanari kolektivnog centra dobiće seoska domaćinstva i montažne kuće koje će biti nabavljene sredstvima EU. Nakon toga ćemo se potruditi da ovim ljudima obezbedimo i posao“, rekao je Radanov.\nGrad Pančevo donirao je građevinsku parcelu sa neophodnom infrastrukturom, urbanističkom i tehničkom dokumentacijom, a doprineće projektu i finansijskom podrškom u određenim delovima. Finansijsku podršku za ovu komponentu projekta i zatvaranje kolektivnog centra pružiće i Fonda za pružanje pomoći izbeglim, progranim i raseljenim licima Vojvodine kao i Fondacija Ana i Vlade Divac.\nNadamo se da će uručivanje ključeva novih domova izbeglicama biti istovremeno i uručivanje ključeva njihove svetlije budućnosti, rekla je predstavnica Danskog saveta za izbeglice Marina Kremoneze.\nZgrada u pančevačkom naselju Strelište trebalo bi da bude završena do kraja avgusta 2015. godine.\nProjekat je deo šireg programa podrške Evropske unije poboljšanju uslova života prislinih migranata – „Za bolji život,“ čija je ukupna vrednost 14.2 miliona evra.\nAmbasador Devenport je sa gradonačelnikom Radanovim obišao i najstariju pivaru na Balkanu koju je porodica Vajfert sagradila 1722. godine.\nPančevo ima ozbiljne planove da ovo zdanje koje je dobrim delom zadržalo svoj prvobitni izgled pretvori u muzej industrijalizacije i u tom poduhvatu će pokušati do dobije stručnu pomoć kroz fondove EU.\n„Čuo sam da postoje neki konkretni planovi za rekonstrukciju delova te sjajne stare pivare, malo smo videli potencijal koji ima zgrada i siguran sam da će uz zajedničko angažovanje građana, opštine i drugih partnera doći do uspešnog projekta,“ rekao je Devenport televiziji Pančevo.\nAmbasador Devenport je gradonačelnika Radanova informisao o raspoloživim programima EU kroz koje bi Pančevo moglo da konkuriše za podršku u realizaciji ovog projekta.


Besplatni preventivni pregledi u prokupačkoj Bolnici u nedelju - Blace Info Press\nAutor: Gorica Šegović · 23. maja 2019.\nNa inicijativu Ministarstva zdravlja, u Prokuplju će biti nastavljena velika akcija besplatnih preventivnih pregleda, u cilju zaštite zdravlja stanovništva.\nU Opštoj bolnici „Dr Aleksa Savić“, u nedelju, 26. maja, od 8 do 16 časova, u prostorijama Službe interne medicine, građanima je omogućeno da obave kontrolu svoga zdravlja bez uputa i zdravstvene knjižice.\n-Kako je prevencija najbolji vid zaštite zdravlja stanovništva, pozivamo građane da iskoriste mogućnost koju im u kontinuitetu pruža Ministarstvo zdravlja Republike Srbije. Ovoga puta, u okviru preventivnih pregleda, radiće se ultrazvuk abdomena, hormoni štitaste žlezde i oftalmološki pregled. Cilj akcije je da se svim građanima omogući kontrola zdravlja, na brži i lakši način, bez uputa, zakazivanja, ali i bez obavezne zdravstvene knjižice, ističe direktorka prokupačke Bolnice Snježana Arsić.\nKako navode u Službi interne medicine, građani koji žele da urade ultrazvuk abdomena, potrebno je da dođu pripremljeni za ovu vrstu pregleda, odnosno da prethodnog dana ne uzimaju hranu posle 18 časova. U slučaju potrebe, uradiće se i terapijsko zbrinjavanje od strane angažovanih lekara.\nSledeća vest Na festivalu u Lebanu nagrađeni glumci blačkog Teatra 13, Sandra Makragić i Daniel Jovanović\nPredhodna vest Rukometaši Jastrepca u nedelju u Blacu dočekuju Jagodinu


,,Verska nastava u osnovnim i srednjim školama je deo naših sistemskih rešenja koja nećemo menjati i ovaj predmet i dalje ima status obaveznog izbornog predmeta za učenike koji se za isti opredele. Versku nastavu učenici rado biraju svake godine i nije utvrđeno osipanje broja učenika u prethodnim godinama. Svaka škola će se za formiranje grupa verske nastave obraćati nadležnoj školskoj upravi i u svakoj situaciji će se voditi računa o tome da se odobri potreban broj grupa verske nastave tako da se osigura kvalitet realizacije. Vodiće se računa i o tome da učenici u izdvojenim odeljenjima, bez obzira na broj mogu imati versku nastavu u objektu gde se školuju. Sve verske zajednice sa ministarstvom održavaju najbolje moguće odnose u razvoju programa nastave i u stvaranju uslova za nastavnike verske nastave. Pravilnik o formiranju odeljenja i grupa godinama je isti i ništa se nije menjalo u metodologiji rada,, istakao je ministar Mladen Šarčević.\nKonkurs ”Svi zajedno za rodnu ravnopravnost”


Kada profit uđe u zdravstvo smrt je najkonkurentnija na tržištu\nKriza izazvana korona virusom ogolela je u celom regionu odnos prema zdravlju građana. Bolesti su stalno prisutne i opravdana je bojazan da ova zdravstvena opasnost nije poslednja pandemija. Epidemije su jednostavno životna činjenica za koju nas istorija uči da se pojavljuju iznenada i zato bi država trebalo još više da ulaže u javno zdravstvo kako bi se predupredile buduće zdravstvene krize.\nUpravo iz tih razloga, potrebna su veća ulaganja u javno zdravstvo, koja celo društvo mora da podrži, kako bi se omogućilo da onima koji iza nas dolaze ostavimo bezbedan, otporan i održivi svet. Zato stranka Istina predlaže rešenja koja bi punila budžet i koja bi svet učinila i zdravijim i sigurnijim.\nMedicinski radnici trebaju biti stimulisani da što bolje rade svoj posao, kako bi ostali u zemlji, a ne da po svaku cenu ili za malo bolje uslove odlaze na rad u inostranstvo. Tražimo da lekari i ostali medicinski radnici koji su radili u kovid centrima, za to vreme koje su tamo proveli, dobiju beneficirani radni staž koji im se računa duplo.\nDa bi „slomili kičmu“ medicinskoj korupciji lekari moraju da budu nepotkupljivi, a to se postiže visokim platama i raznim drugim benefitima, ali istovremeno i veoma oštrim kaznama za korupciju. Takođe, treba da se ukine dvojni radni odnos lekara u javnom zdravstvu i u privatnim zdravstvenim ustanovama. Pravo svakog građanina naše zemlje je da se leči kvalitetno i da lečenje bude lako i dostupno. Mi smo tu da se i vaš glas čuje!\nBy Stranka ISTINA|2021-02-09T22:53:56+01:0009.02.2021.|Tags: Zdravlje, Stranka Istina|


Zdravko Colic - rani hitovi Jugoslavija torrent on isoHunt\nZdravko Colic - rani hitovi Jugoslavija\nSize 669.66 MB 1 seeders Added 2 weeks ago\nShvativši da muzika može da čini njegovu karijeru, Čolić se priključio grupi Mladi i lijepi, a 1969. godine je prešao u Ambasadore, koje su u to vreme činili vojni muzičari, a jedini civil bio je gitarista Slobodan Vujović. Ambasadori su vremenom dobijali sve više ponuda za nastupe, što vojni muzičari zbog svojih obaveza nisu mogli da ispune, pa su 1970. Čolić i Vujović osnovali Nove ambasadore. Novi ambasadori su tog leta sa Indeksima svirali u Dubrovniku mesec dana. Na festivalu „Vaš šlager sezone” Novi ambasadori su sa pesmom Zdenka Runjića Plačem za tvojim usnama osvojili sedmo mesto, a pesma je postala veoma slušana.\nU ovo vreme Čolić je dobio ponudu da vežba sa Indeksima i bude potencijalna zamena u slučaju da Davorin Popović napusti grupu. Nekoliko puta je i nastupao sa njima. Kako se pesma Plačem za tvojim usnama prodala u iznenađujuće velikom tiražu, uspesi Ambasadora su skrenuli pažnju Kornelija Kovača na Zdravka Čolića i on ga je pozvao da postane pevač Korni grupe umesto Dade Topića.\nČolić je u ovo vreme bio student prve godine Ekonomskog fakulteta u Sarajevu, ali je ipak 10. septembra 1971. godine došao u Beograd. U Korni grupi je ostao šest meseci i za to vreme snimio tri pesme (Gospa Mica gazdarica, Kukavica i Pogledaj u nebo), a zatim se vratio u Sarajevo i nastavio studije.\nNa festivalu „Vaš šlager sezone” 15. aprila 1972. godine Čolić je izveo pesmu Kemala Montena Sinoć nisi bila tu. Tu je pesmu prvobitno trebalo da otpeva Josipa Lisac, ali je ona odustala. Čolić je osvojio treće mesto po izboru publike i nagradu za interpretaciju.\nOd ovog momenta zvanično je počela njegova solo karijera.